Avis juridique important

|

32001L0096

Οδηγία 2001/96/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2001, σχετικά με τον καθορισμό εναρμονισμένων απαιτήσεων και διαδικασιών για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 013 της 16/01/2002 σ. 0009 - 0020

Οδηγία 2001/96/ΕΚ του Ευρωπαϊκού Κοινοβουλίου και του Συμβουλίουτης 4ης Δεκεμβρίου 2001σχετικά με τον καθορισμό εναρμονισμένων απαιτήσεων και διαδικασιών για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αφού ζήτησε τη γνώμη της Επιτροπής των Περιφερειών,Αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης(3),Εκτιμώντας τα ακόλουθα:(1) Λόγω του μεγάλου αριθμού θαλάσσιων ατυχημάτων που αφορούν φορτηγά πλοία μεταφοράς φορτίου χύδην με επακόλουθο την απώλεια ανθρώπινων ζωών, θα πρέπει να ληφθούν περαιτέρω μέτρα για να ενισχυθεί η ασφάλεια των θαλάσσιων μεταφορών, στο πλαίσιο της κοινής πολιτικής μεταφορών.(2) Οι αξιολογήσεις για τις αιτίες των ατυχημάτων των φορτηγών πλοίων μεταφοράς φορτίου χύδην δείχνουν ότι όταν η φόρτωση και εκφόρτωση των στέρεων φορτίων χύδην δεν διενεργείται σωστά, μπορεί να συμβάλει στην πρόκληση ζημιών στην κατασκευή των φορτηγών πλοίων μεταφοράς φορτίου χύδην, είτε λόγω υπερβολικής καταπόνησης της κατασκευής του πλοίου είτε λόγω πρόκλησης μηχανικής ζημίας στα δομικά στοιχεία των κυτών φορτίου. Η προστασία των φορτηγών πλοίων μεταφοράς φορτίου χύδην μπορεί να ενισχυθεί με τη θέσπιση μέτρων που στοχεύουν στη μείωση του κινδύνου ζημιών στην κατασκευή και απωλειών λόγω ακατάλληλων εργασιών φόρτωσης και εκφόρτωσης.(3) Σε διεθνές επίπεδο, ο Διεθνής Ναυτιλιακός Οργανισμός ("ΔΝΟ"), με μια σειρά ψηφισμάτων της Γενικής Συνέλευσης, εξέδωσε συστάσεις για την ασφάλεια των φορτηγών πλοίων μεταφοράς φορτίου χύδην που αφορούν γενικά τα θέματα διασύνδεσης πλοίου/λιμένα, και ιδίως τις εργασίες φόρτωσης και εκφόρτωσης.(4) Ο ΔΝΟ θέσπισε, με το ψήφισμα A.862(20) της Γενικής Συνέλευσης, έναν Κώδικα Πρακτικής για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην ("Κώδικας BLU") και κάλεσε τις συμβαλλόμενες κυβερνήσεις να εφαρμόσουν τον Κώδικα αυτό, το συντομότερο δυνατό, και να ενημερώσουν τον ΔΝΟ για τις περιπτώσεις μη συμμόρφωσης. Ο ΔΝΟ, με το ψήφισμα αυτό, κάλεσε περαιτέρω τις συμβαλλόμενες κυβερνήσεις στην επικράτεια των οποίων ευρίσκονται οι τερματικοί σταθμοί φόρτωσης και εκφόρτωσης στερεού φορτίου χύδην να θεσπίσουν νόμους ώστε να μπορεί να επιβληθεί μία σειρά βασικών αρχών απαραιτήτων για την εφαρμογή του Κώδικα αυτού.(5) Ο αντίκτυπος των εργασιών φόρτωσης και εκφόρτωσης στην ασφάλεια των φορτηγών πλοίων μεταφοράς φορτίου χύδην, λαμβάνοντας υπόψη τον παγκόσμιο χαρακτήρα του εμπορίου ξηρού φορτίου χύδην, έχει διασυνοριακές επιπτώσεις. Η ανάληψη προληπτικής δράσης όσον αφορά τη βύθιση των φορτηγών πλοίων μεταφοράς φορτίου χύδην λόγω ακατάλληλων πρακτικών φόρτωσης και εκφόρτωσης, γίνεται, επομένως, καλύτερα σε κοινοτικό επίπεδο, με την καθιέρωση εναρμονισμένων απαιτήσεων και διαδικασιών για την εφαρμογή των συστάσεων του ΔΝΟ, που ορίζει το ψήφισμα A.862(20) της Γενικής Συνέλευσης και ο Κώδικας BLU.(6) Με βάση την αρχή της επικουρικότητας, που διατυπώνεται στο άρθρο 5 της συνθήκης, η οδηγία είναι το ενδεδειγμένο νομοθετικό μέσο, καθώς παρέχει ένα πλαίσιο για τα κράτη μέλη που αφορά την ομοιόμορφη και υποχρεωτική εφαρμογή των απαιτήσεων και διαδικασιών για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην ενώ αφήνει στα κράτη μέλη το δικαίωμα να αποφασίσουν ποια μέσα εφαρμογής ταιριάζουν καλύτερα στο εσωτερικό τους σύστημα. Σύμφωνα με την αρχή της αναλογικότητας, η παρούσα οδηγία δεν υπερβαίνει τα αναγκαία όρια για την επίτευξη του στόχου της.(7) Η ασφάλεια των φορτηγών πλοίων μεταφοράς φορτίου χύδην και των πληρωμάτων τους μπορεί να ενισχυθεί με μείωση των κινδύνων από ακατάλληλη φόρτωση και εκφόρτωση στους τερματικούς σταθμούς φόρτωσης και εκφόρτωσης ξηρού φορτίου χύδην. Αυτό μπορεί να εφαρμοσθεί με την καθιέρωση εναρμονισμένων διαδικασιών για τη συνεργασία και την επικοινωνία μεταξύ πλοίου και τερματικού σταθμού και με τον καθορισμό απαιτήσεων καταλληλότητας για πλοία και τερματικούς σταθμούς.(8) Προκειμένου να ενισχυθεί η ασφάλεια των φορτηγών πλοίων μεταφοράς φορτίου χύδην και να αποτραπεί η στρέβλωση του ανταγωνισμού, οι εναρμονισμένες διαδικασίες και τα κριτήρια καταλληλότητας θα πρέπει να εφαρμόζονται σε όλα τα φορτηγά πλοία μεταφοράς φορτίου χύδην, ασχέτως της σημαίας τους, και σε όλους τους τερματικούς σταθμούς στην Κοινότητα στους οποίους προσεγγίζουν, υπό κανονικές συνθήκες, τα φορτηγά πλοία μεταφοράς φορτίου χύδην για φόρτωση ή εκφόρτωση στερεών φορτίων χύδην.(9) Τα φορτηγά πλοία μεταφοράς φορτίου χύδην που προσεγγίζουν σε τερματικούς σταθμούς για τη φόρτωση ή εκφόρτωση στερεών φορτίων χύδην θα πρέπει να είναι κατάλληλα για το σκοπό αυτό. Παρομοίως, οι τερματικοί σταθμοί θα πρέπει επίσης να είναι κατάλληλοι για την υποδοχή και τη φόρτωση ή εκφόρτωση των διερχόμενων φορτηγών πλοίων μεταφοράς φορτίου χύδην. Για τους σκοπούς αυτούς, έχουν καθοριστεί κριτήρια καταλληλότητας στον Κώδικα BLU.(10) Προκειμένου να ενισχυθεί η επικοινωνία και η συνεργασία με τον πλοίαρχο σε θέματα που αφορούν τη φόρτωση και την εκφόρτωση των στερεών φορτίων χύδην, οι τερματικοί σταθμοί θα πρέπει να διορίσουν έναν εκπρόσωπο τερματικού σταθμού υπεύθυνο γι' αυτούς τους χειρισμούς μέσα στον τερματικό σταθμό και να διαθέτουν στους πλοιάρχους ενημερωτικά βιβλία με τις απαιτήσεις του τερματικού σταθμού και του λιμένα. Προς τούτο, υπάρχουν διατάξεις στον Κώδικα BLU.(11) Η ανάπτυξη, εφαρμογή και λειτουργία ενός συστήματος διαχείρισης ποιότητας από τους τερματικούς σταθμούς θα διασφαλίσει ότι οι διαδικασίες συνεργασίας και επικοινωνίας και οι καθεαυτό εργασίες φόρτωσης και εκφόρτωσης από τον τερματικό σταθμό σχεδιάζονται και εκτελούνται σύμφωνα με ένα εναρμονισμένο πλαίσιο που είναι διεθνώς αναγνωρισμένο και είναι δυνατό να ελεγχθεί. Ενόψει της διεθνούς αναγνώρισης, το σύστημα διαχείρισης της ποιότητας θα πρέπει να συνάδει με τη σειρά προτύπων ISO 9000 που θεσπίστηκε από το Διεθνή Οργανισμό Τυποποίησης. Για να δοθεί στους νέους τερματικούς σταθμούς αρκετός καιρός ώστε να επιτύχουν την οικεία πιστοποίηση, είναι σημαντικό να εξασφαλιστεί η δυνατότητα χορήγησης σ' αυτούς επί περιορισμένο χρονικό διάστημα προσωρινής άδειας λειτουργίας.(12) Για να διασφαλιστεί ότι οι εργασίες φόρτωσης και εκφόρτωσης προετοιμάζονται προσεκτικά, συμφωνούνται και εκτελούνται με σκοπό να μη τεθεί σε κίνδυνο η ασφάλεια του πλοίου ή του πληρώματος, θα πρέπει να ορίζονται οι ευθύνες του πλοιάρχου και του εκπροσώπου του τερματικού σταθμού. Για το σκοπό αυτό, υπάρχουν σχετικές διατάξεις στη Διεθνή Σύμβαση SOLAS του 1974, για την ασφάλεια της ζωής στη θάλασσα (Σύμβαση Solas του 1974),στο ψήφισμα Α.862(20) της Γενικής Συνέλευσης του ΔΝΟ και στον Κώδικα BLU. Για τον ίδιο σκοπό, οι διαδικασίες για την προετοιμασία, τη συμφωνία και τη διενέργεια των εργασιών φόρτωσης και εκφόρτωσης μπορούν να βασίζονται στις διατάξεις των εν λόγω διεθνών μέσων.(13) Προκειμένου να αποτρέψει η Κοινότητα την κίνηση στους λιμένες της πλοίων που δεν τηρούν τις σχετικές προδιαγραφές, ο εκπρόσωπος του τερματικού σταθμού θα πρέπει να γνωστοποιεί οποιαδήποτε εμφανή έλλειψη στο φορτηγό πλοίο μεταφοράς φορτίου χύδην που θα μπορούσε να θέσει σε κίνδυνο την ασφάλεια των εργασιών φόρτωσης ή εκφόρτωσης.(14) Είναι απαραίτητο οι αρμόδιες αρχές των κρατών μελών να αποτρέπουν ή να σταματούν τις εργασίες φόρτωσης ή εκφόρτωσης, όταν έχουν σαφείς ενδείξεις ότι τίθεται σε κίνδυνο η ασφάλεια του πλοίου ή του πληρώματος από τις εργασίες αυτές. Οι αρχές αυτές θα πρέπει επίσης να επεμβαίνουν προς όφελος της ασφάλειας σε περίπτωση διαφωνίας μεταξύ του πλοιάρχου και του εκπροσώπου του τερματικού σταθμού σχετικά με την εφαρμογή των διαδικασιών αυτών. Οι σχετικές με την ασφάλεια ενέργειες των αρμόδιων αρχών, θα πρέπει να μην εξαρτώνται από τα εμπορικά συμφέροντα των τερματικών σταθμών.(15) Είναι απαραίτητο να οριστούν διαδικασίες για να διασφαλιστεί ότι οι ζημίες που επέρχονται στο πλοίο κατά τη διάρκεια εργασιών φόρτωσης ή εκφόρτωσης αναφέρονται στους αρμόδιους φορείς, όπως οι οικείοι νηογνώμονες, και επισκευάζονται, εφόσον κρίνεται απαραίτητο. Σε περίπτωση που οι ζημίες αυτές μπορούν να επηρεάσουν αρνητικά την ασφάλεια ή την πλωιμότητα του πλοίου, η απόφαση για την αναγκαιότητα και τον επείγοντα χαρακτήρα των επισκευών θα πρέπει να λαμβάνεται από τις αρχές ελέγχου του κράτους του λιμένα σε διαβούλευση με τις αρχές του κράτους της σημαίας. Ενόψει των ειδικών τεχνικών γνώσεων που είναι απαραίτητες για τη λήψη αυτής της απόφασης, οι εν λόγω αρχές θα πρέπει να έχουν το δικαίωμα να απευθύνονται σε αναγνωρισμένο οργανισμό για την επιθεώρηση των ζημιών και την παροχή συμβουλών σχετικά με την αναγκαιότητα των επισκευών.(16) Η επιβολή της παρούσας οδηγίας θα πρέπει να ενισχυθεί με αποτελεσματικές διαδικασίες παρακολούθησης και επαλήθευσης στα κράτη μέλη. Η υποβολή εκθέσεων για τα αποτελέσματα αυτής της προσπάθειας παρακολούθησης θα παρέχει αξιόλογες πληροφορίες για την αποτελεσματικότητα των εναρμονισμένων απαιτήσεων και διαδικασιών που ορίζονται στην παρούσα οδηγία.(17) Ο ΔΝΟ, στο ψήφισμά του A.797(19) της Γενικής Συνέλευσης, της 23ης Νοεμβρίου 1995, για την ασφάλεια των πλοίων που μεταφέρουν στερεά φορτία χύδην, ζήτησε από τις αρχές του κράτους του λιμένα να επιβεβαιώνουν εγγράφως ότι οι τερματικοί σταθμοί φόρτωσης και εκφόρτωσης για στερεά φορτία χύδην εφαρμόζουν τους Κώδικες και τις συστάσεις του ΔΝΟ για τη συνεργασία πλοίου/λιμένα. Η κοινοποίηση της έκδοσης της παρούσας οδηγίας στον ΔΝΟ θα αποτελέσει την κατάλληλη απάντηση στο αίτημα αυτό, καθώς και ένα σαφές σήμα προς τη διεθνή ναυτιλιακή κοινότητα ότι η Κοινότητα έχει αναλάβει τη δέσμευση να στηρίξει τις προσπάθειες που γίνονται σε διεθνές επίπεδο για να ενισχυθεί η ασφαλής φόρτωση και εκφόρτωση των φορτηγών πλοίων μεταφοράς φορτίου χύδην.(18) Τα αναγκαία μέτρα για την εφαρμογή της παρούσας οδηγίας θα πρέπει να θεσπιστούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(4).(19) Ορισμένες διατάξεις της οδηγίας θα πρέπει να μπορεί να τροποποιηθούν σύμφωνα με την εν λόγω διαδικασία, ώστε να εναρμονισθούν με τα κοινοτικά μέσα που θεσπίστηκαν, τροποποιήθηκαν ή τέθηκαν σε ισχύ μετά την ημερομηνία ενάρξεως ισχύος της παρούσας οδηγίας και για την εφαρμογή των διαδικασιών που ορίζονται σ' αυτήν, χωρίς όμως να διευρύνεται το πεδίο εφαρμογής της.(20) Η οδηγία 89/391/EOK του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας της υγείας των εργαζομένων κατά την εργασία(5), και οι σχετικές ειδικές οδηγίες της, εφαρμόζονται στην εργασία που αφορά τη φόρτωση και την εκφόρτωση των φορτηγών πλοίων μεταφοράς χύδην φορτίου,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣκοπόςΗ παρούσα οδηγία αποσκοπεί στην ενίσχυση της ασφάλειας των φορτηγών πλοίων μεταφοράς φορτίου χύδην που προσεγγίζουν σε τερματικούς σταθμούς στα κράτη μέλη για τη φόρτωση ή εκφόρτωση στερεών φορτίων χύδην με μείωση των κινδύνων υπερβολικής καταπόνησης και πρόκλησης υλικών ζημιών στην κατασκευή του πλοίου κατά τη διάρκεια της φόρτωσης ή εκφόρτωσης, μέσω της καθιέρωσης:1. εναρμονισμένων απαιτήσεων καταλληλότητας για τα εν λόγω πλοία και τους τερματικούς σταθμούς· και2. εναρμονισμένων διαδικασιών για τη συνεργασία και επικοινωνία μεταξύ των εν λόγω πλοίων και των τερματικών σταθμών.Άρθρο 2Πεδίο εφαρμογήςΗ παρούσα οδηγία εφαρμόζεται:1. σε όλα τα φορτηγά πλοία μεταφοράς φορτίου χύδην, ανεξαρτήτως σημαίας, τα οποία προσεγγίζουν σε τερματικό σταθμό για τη φόρτωση ή εκφόρτωση των στερεών φορτίων χύδην που μεταφέρουν· και2. σε όλους τους τερματικούς σταθμούς στα κράτη μέλη της Κοινότητας, τους οποίους επισκέπτονται τα φορτηγά πλοία μεταφοράς φορτίου χύδην που εμπίπτουν στο πεδίο εφαρμογής της παρούσας οδηγίας.Με την επιφύλαξη των διατάξεων του κανονισμού VI/7 της σύμβασης SOLAS (1974), η παρούσα οδηγία δεν εφαρμόζεται στις εγκαταστάσεις που χρησιμοποιούνται μόνον κατ' εξαίρεση για φόρτωση και εκφόρτωση ξηρού φορτίου χύδην προς ή από φορτηγά πλοία μεταφοράς φορτίου χύδην, και δεν εφαρμόζεται σε περιπτώσεις όπου η φόρτωση ή εκφόρτωση πραγματοποιείται μόνο με τον εξοπλισμό του φορτηγού πλοίου μεταφοράς φορτίου χύδην.Άρθρο 3ΟρισμοίΓια τους σκοπούς της παρούσας οδηγίας, νοούνται ως:1. "διεθνείς συμβάσεις": οι συμβάσεις που ισχύουν στις 4 Δεκεμβρίου 2001, όπως ορίζονται στο άρθρο 2 παράγραφος 1 της οδηγίας 95/21/EΚ του Συμβουλίου(6)·2. "Σύμβαση SOLAS του 1974": η διεθνής σύμβαση για την ασφάλεια της ζωής στη θάλασσα, καθώς και τα πρωτόκολλα και οι τροποποιήσεις, όπως ισχύουν στις 4 Δεκεμβρίου 2001·3. "Κώδικας BLU": ο Κώδικας Πρακτικής για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην, όπως περιέχεται στο παράρτημα του ψηφίσματος A.862 (20) της Γενικής Συνέλευσης του ΙΜΟ, της 27ης Νοεμβρίου 1997, όπως ισχύει στις 4 Δεκεμβρίου 2001·4. "φορτηγό πλοίο μεταφοράς φορτίου χύδην": όπως ορίζεται στον κανονισμό ΙΧ/1.6 της Σύμβασης SOLAS του 1974 και ερμηνεύεται στο ψήφισμα 6 της διάσκεψης SOLAS του 1997, δηλαδή:- ένα πλοίο κατασκευασμένο με ένα κατάστρωμα, άνω και κάτω πλευρικές δεξαμενές στους χώρους φορτίου και με σκοπό πρωτίστως τη μεταφορά ξηρού φορτίου χύδην, ή- φορτηγό μεταφοράς μεταλλεύματος, δηλαδή ένα πλοίο με ένα κατάστρωμα, δύο διαμήκη διαφράγματα και διπύθμενο σε όλο το χώρο φορτίου με σκοπό τη μεταφορά φορτίων μεταλλεύματος μόνο στα κεντρικά κύτη, ή- ένα φορτηγό συνδυασμένων φορτίων, όπως ορίζεται στον κανονισμό II-2/3.27 της Σύμβασης SOLAS του 1974·5. "ξηρό φορτίο χύδην" ή "στερεό φορτίο χύδην": το στερεό φορτίο χύδην, όπως ορίζεται στον κανονισμό ΧΙΙ/1.4 της Σύμβασης SOLAS του 1974, εξαιρουμένων των σιτηρών·6. "σιτηρά": τα σιτηρά όπως ορίζονται στον κανονισμό VI/8.2 της Σύμβασης SOLAS του 1974·7. "τερματικός σταθμός": οποιαδήποτε σταθερή, πλωτή ή κινούμενη εγκατάσταση εξοπλισμένη και χρησιμοποιούμενη για τη φόρτωση ή εκφόρτωση ξηρού φορτίου χύδην σε ή από φορτηγά πλοία μεταφοράς φορτίου χύδην·8. "φορέας εκμετάλλευσης τερματικού σταθμού": ο ιδιοκτήτης τερματικού σταθμού ή οποιοσδήποτε οργανισμός ή άτομο στο οποίο ο ιδιοκτήτης του σταθμού έχει μεταβιβάσει την ευθύνη των εργασιών φόρτωσης ή εκφόρτωσης που λαμβάνουν χώρα στον τερματικό σταθμό για συγκεκριμένο φορτηγό πλοίο μεταφοράς φορτίου χύδην·9. "εκπρόσωπος τερματικού σταθμού": οποιοδήποτε άτομο που διορίζεται από το φορέα εκμετάλλευσης του τερματικού σταθμού, το οποίο έχει τη συνολική ευθύνη και την εξουσία να ελέγχει την προετοιμασία, τη διεξαγωγή και την περάτωση της φόρτωσης ή εκφόρτωσης που εκτελούνται από τον τερματικό σταθμό σε ένα συγκεκριμένο φορτηγό πλοίο μεταφοράς φορτίου χύδην·10. "πλοίαρχος": το πρόσωπο που έχει υπό τη διακυβέρνησή του ένα φορτηγό πλοίο μεταφοράς φορτίου χύδην, ή ένας αξιωματικός στο πλοίο που ορίζεται από τον πλοίαρχο ως υπεύθυνος για τις εργασίες φόρτωσης ή εκφόρτωσης·11. "αναγνωρισμένος οργανισμός": ο οργανισμός που αναγνωρίζεται σύμφωνα με το άρθρο 4 της οδηγίας 94/57/EΚ του Συμβουλίου(7)·12. "αρχή του κράτους της σημαίας": οι αρμόδιες αρχές του κράτους του οποίου τη σημαία έχει δικαίωμα να φέρει το φορτηγό πλοίο μεταφοράς φορτίου χύδην·13. "αρχή ελέγχου του κράτους του λιμένα": η αρμόδια αρχή του κράτους μέλους η οποία έχει εξουσιοδοτηθεί να εφαρμόζει τις διατάξεις περί ελέγχου της οδηγίας 95/21/ΕΚ·14. "αρμόδια αρχή": η εθνική, περιφερειακή ή τοπική δημόσια αρχή στο κράτος μέλος που έχει την εξουσία από την εθνική νομοθεσία να εφαρμόζει και να επιβάλλει τις απαιτήσεις της παρούσας οδηγίας·15. "πληροφορίες φορτίου": οι πληροφορίες για το φορτίο που απαιτεί ο κανονισμός VI/2 της Σύμβασης SOLAS του 1974·16. "σχέδιο φόρτωσης ή εκφόρτωσης": το σχέδιο όπως αναφέρεται στον κανονισμό VI/7.3 του Κώδικα της Σύμβασης SOLAS του 1974 και με τη μορφή που περιέχεται στο προσάρτημα 2 του Κώδικα BLU·17. "κατάλογος ελέγχου ασφάλειας πλοίου/λιμένα": ο κατάλογος ελέγχου ασφάλειας πλοίου/ξηράς, όπως αναφέρεται στο τμήμα 4 του Κώδικα BLU και με τη μορφή που περιέχεται στο προσάρτημα 3 του Κώδικα BLU·18. "δήλωση πυκνότητας στερεού φορτίου χύδην": οι πληροφορίες για την πυκνότητα του φορτίου που παρέχονται σύμφωνα με τον κανονισμό ΧΙΙ/10 της Σύμβασης SOLAS του 1974.Άρθρο 4Απαιτήσεις επιχειρησιακής καταλληλότητας των φορτηγών πλοίων μεταφοράς φορτίου χύδηνΤα κράτη μέλη προβαίνουν στις απαραίτητες ρυθμίσεις ώστε να διασφαλίζουν ότι οι φορείς των τερματικών σταθμών ικανοποιούνται ως προς την επιχειρησιακή καταλληλότητα των φορτηγών πλοίων μεταφοράς φορτίων χύδην για τη φόρτωση ή εκφόρτωση των στερεών φορτίων χύδην, ελέγχοντας τη συμμόρφωσή τους με τις διατάξεις του παραρτήματος Ι.Άρθρο 5Απαιτήσεις καταλληλότητας των τερματικών σταθμώνΤα κράτη μέλη διασφαλίζουν ότι οι φορείς εκμετάλλευσης των τερματικών σταθμών εξασφαλίζουν τα εξής, όσον αφορά τους τερματικούς σταθμούς για τους οποίους αναλαμβάνουν, δυνάμει της παρούσας οδηγίας, ευθύνες:1. οι τερματικοί σταθμοί πληρούν τις διατάξεις του παραρτήματος ΙΙ·2. έχει διοριστεί εκπρόσωπος ή εκπρόσωποι του τερματικού σταθμού·3. έχουν συνταχθεί ενημερωτικά βιβλία που περιέχουν τις απαιτήσεις του τερματικού σταθμού και των αρμόδιων αρχών, καθώς και τις πληροφορίες για το λιμένα και τον τερματικό σταθμό, όπως απαριθμούνται στο προσάρτημα 1 παράγραφος 1.2 του Κώδικα BLU, και τα βιβλία αυτά διατίθενται στους πλοιάρχους των φορτηγών πλοίων μεταφοράς φορτίου χύδην που προσεγγίζουν σε τερματικό σταθμό για τη φόρτωση ή εκφόρτωση των στερεών φορτίων χύδην· και4. έχει αναπτυχθεί, εφαρμοστεί και διατηρείται σύστημα διαχείρισης της ποιότητας. Αυτό το σύστημα διαχείρισης ποιότητας είναι πιστοποιημένο σύμφωνα με τα πρότυπα ISO 9001:2000 ή άλλο ισοδύναμο πρότυπο το οποίο τουλάχιστον πληροί όλες τις πτυχές του ISO 9001:2000, και το οποίο ελέγχεται σύμφωνα με τις κατευθυντήριες γραμμές του ISO 10011:1991 ή με ισοδύναμο πρότυπο που πληροί όλες τις πτυχές του ΙSO 10011:1991. Η οδηγία 98/34/ΕΚ(8) τηρείται όσον αφορά τα εν λόγω ισοδύναμα πρότυπα.Χορηγείται τριετής μεταβατική περίοδος από την έναρξη ισχύος της παρούσας οδηγίας με σκοπό τη συγκρότηση του συστήματος διαχείρισης της ποιότητας και ένα επιπρόσθετο έτος με σκοπό την επίτευξη του συστήματος πιστοποίησης.Άρθρο 6Προσωρινή άδεια λειτουργίαςΚατά παρέκκλιση από τις απαιτήσεις του άρθρου 5 παράγραφος 4, για τους νεοσύστατους τερματικούς σταθμούς, η αρμόδια αρχή μπορεί να χορηγεί προσωρινή άδεια λειτουργίας, με ισχύ δώδεκα το πολύ μηνών. Ο τερματικός σταθμός πρέπει όμως να καταδεικνύει το σχέδιό του για την εφαρμογή συστήματος διαχείρισης της ποιότητας σύμφωνου με το πρότυπο ISO 9001:2000 ή με άλλο ισοδύναμο πρότυπο, όπως ορίζεται στο άρθρο 5 παράγραφος 4.Άρθρο 7Ευθύνες των πλοιάρχων και των εκπροσώπων των τερματικών σταθμώνΤα κράτη μέλη προβαίνουν στις απαραίτητες ρυθμίσεις ώστε να εξασφαλίζουν ότι τηρούνται και εφαρμόζονται οι ακόλουθες αρχές που αφορούν τις ευθύνες των πλοιάρχων και των εκπροσώπων των τερματικών σταθμών:1. Ευθύνες του πλοιάρχου:α) ο πλοίαρχος είναι υπεύθυνος σε κάθε περίπτωση για την ασφαλή φόρτωση και εκφόρτωση του φορτηγού πλοίου μεταφοράς φορτίου χύδην υπό τις διαταγές του·β) ο πλοίαρχος παρέχει τις πληροφορίες που αναφέρονται στο παράρτημα ΙΙΙ στον τερματικό σταθμό πολύ πριν από τον προβλεπόμενο χρόνο άφιξης του πλοίου στον τερματικό σταθμό·γ) πριν από τη φόρτωση οποιουδήποτε στερεού φορτίου χύδην, ο πλοίαρχος διασφαλίζει ότι έχει λάβει τις πληροφορίες φορτίου που απαιτούνται από τον κανονισμό VI/2.2 της Σύμβασης SOLAS του 1974 και, όπου απαιτείται, μία δήλωση πυκνότητας του στερεού φορτίου χύδην. Οι πληροφορίες αυτές αναφέρονται σε ένα έντυπο δήλωσης φορτίου, όπως ορίζεται στο προσάρτημα 5 του Κώδικα BLU·δ) πριν από την έναρξη και κατά τη διάρκεια της φόρτωσης ή εκφόρτωσης, ο πλοίαρχος εκτελεί τα καθήκοντα που απαριθμούνται στο παράρτημα ΙV.2. Ευθύνες του εκπροσώπου του τερματικού σταθμού:α) με την παραλαβή της αρχικής κοινοποίησης για τον προβλεπόμενο χρόνο άφιξης του πλοίου, ο εκπρόσωπος του τερματικού σταθμού παρέχει στον πλοίαρχο τις πληροφορίες που αναφέρονται στο παράρτημα V·β) ο εκπρόσωπος του τερματικού σταθμού μεριμνά ώστε ο πλοίαρχος να έχει ενημερωθεί το συντομότερο δυνατό σχετικά με τις πληροφορίες που περιέχονται στο έντυπο δήλωσης φορτίου·γ) ο εκπρόσωπος κοινοποιεί χωρίς καθυστέρηση στον πλοίαρχο και στις αρχές ελέγχου του κράτους του λιμένα τις εμφανείς ελλείψεις τις οποίες έχει σημειώσει επί του πλοίου και που θα μπορούσαν να θέσουν σε κίνδυνο την ασφαλή φόρτωση ή εκφόρτωση των στερεών φορτίων χύδην·δ) πριν από την έναρξη και κατά τη διάρκεια της φόρτωσης ή εκφόρτωσης, ο εκπρόσωπος του τερματικού σταθμού εκτελεί τα καθήκοντα που απαριθμούνται στο παράρτημα VI.Άρθρο 8Διαδικασίες μεταξύ φορτηγών πλοίων μεταφοράς φορτίου χύδην και τερματικών σταθμώνΤα κράτη μέλη εξασφαλίζουν ότι σχετικά με τη φόρτωση ή εκφόρτωση των φορτηγών πλοίων μεταφοράς φορτίου χύδην με στερεά φορτία χύδην, εφαρμόζονται οι ακόλουθες διαδικασίες:1. Πριν φορτωθούν ή εκφορτωθούν τα στερεά φορτία χύδην, ο πλοίαρχος συμφωνεί με τον εκπρόσωπο του τερματικού σταθμού για το σχέδιο φόρτωσης ή εκφόρτωσης σύμφωνα με τις διατάξεις του κανονισμού VI/7.3 της Σύμβασης SOLAS του 1974. Το σχέδιο φόρτωσης ή εκφόρτωσης εκπονείται με τη μορφή που ορίζεται στο προσάρτημα 2 του Κώδικα BLU, περιέχει τον αριθμό ΔΝΟ του αντίστοιχου φορτηγού πλοίου μεταφοράς φορτίου χύδην και ο πλοίαρχος και ο εκπρόσωπος του τερματικού σταθμού επιβεβαιώνουν τη συμφωνία τους για το σχέδιο υπογράφοντάς το.Οποιαδήποτε αλλαγή στο σχέδιο, η οποία κατά τη γνώμη του ενός ή του άλλου μέρους ενδέχεται να επηρεάσει την ασφάλεια του σκάφους ή του πληρώματος, προετοιμάζεται, γίνεται αποδεκτή και συμφωνείται από τα δύο μέρη με τη μορφή αναθεωρημένου σχεδίου.Το συμφωνημένο σχέδιο φόρτωσης ή εκφόρτωσης και οποιεσδήποτε μεταγενέστερες συμφωνημένες αναθεωρήσεις φυλάσσονται από το πλοίο και τον εκπρόσωπο του τερματικού σταθμού για έξι μήνες για τους σκοπούς τυχόν αναγκαίας επαλήθευσης από τις αρμόδιες αρχές.2. Πριν από την έναρξη της φόρτωσης ή εκφόρτωσης, συμπληρώνεται κατάλογος ελέγχου ασφάλειας πλοίου/ξηράς και υπογράφεται από κοινού από τον πλοίαρχο και τον εκπρόσωπο του τερματικού σταθμού σύμφωνα με τις κατευθύνσεις του προσαρτήματος 4 του Κώδικα BLU.3. Τηρείται ανά πάσα στιγμή αποτελεσματική επικοινωνία μεταξύ του πλοίου και του τερματικού σταθμού, ικανή να ανταποκρίνεται σε αιτήματα για πληροφόρηση σχετικά με τη διαδικασία φόρτωσης ή εκφόρτωσης και να διασφαλίζει την έγκαιρη συμμόρφωση σε περίπτωση που ο πλοίαρχος ή ο εκπρόσωπος του τερματικού σταθμού διατάξει αναστολή των εργασιών φόρτωσης ή εκφόρτωσης.4. Ο πλοίαρχος και ο εκπρόσωπος του τερματικού σταθμού εκτελούν τις εργασίες φόρτωσης ή εκφόρτωσης σύμφωνα με το συμφωνημένο σχέδιο. Ο εκπρόσωπος του τερματικού σταθμού ευθύνεται για τη φόρτωση ή την εκφόρτωση του στερεού φορτίου χύδην όσον αφορά τη σειρά των κυτών, την ποσότητα και το ρυθμό φόρτωσης ή εκφόρτωσης που δηλώνεται στο σχέδιο. Δεν παρεκκλίνει από το συμφωνημένο σχέδιο φόρτωσης ή εκφόρτωσης, εκτός εάν προηγηθούν διαβουλεύσεις και γραπτή συμφωνία με τον πλοίαρχο.5. Με την ολοκλήρωση της φόρτωσης ή της εκφόρτωσης, ο πλοίαρχος και ο εκπρόσωπος του τερματικού σταθμού συμφωνούν γραπτώς ότι η φόρτωση ή η εκφόρτωση πραγματοποιήθηκε σύμφωνα με το σχέδιο φόρτωσης ή εκφόρτωσης, συμπεριλαμβανομένων οποιωνδήποτε συμφωνημένων αλλαγών. Στην περίπτωση της εκφόρτωσης, η συμφωνία περιλαμβάνει επίσης στοιχεία σχετικά με την εκκένωση και τον καθαρισμό των κυτών φορτίου σύμφωνα με τις απαιτήσεις του πλοιάρχου, καθώς και στοιχεία για οποιαδήποτε ζημία υπέστη το πλοίο και τις επισκευές που τυχόν έγιναν.Άρθρο 9Ο ρόλος των αρμόδιων αρχών1. Με την επιφύλαξη των δικαιωμάτων και υποχρεώσεων του πλοιάρχου που προβλέπονται στον κανονισμό VI/7.7 της Σύμβασης SOLAS του 1974, τα κράτη μέλη διασφαλίζουν ότι οι αρμόδιες αρχές τους αποτρέπουν ή σταματούν τη φόρτωση ή την εκφόρτωση των στερεών φορτίων χύδην εφόσον έχουν σαφείς ενδείξεις ότι τίθεται σε κίνδυνο η ασφάλεια του πλοίου ή του πληρώματος λόγω των εργασιών αυτών.2. Σε περίπτωση που η αρμόδια αρχή πληροφορηθεί περί διαφωνίας μεταξύ πλοιάρχου και εκπροσώπου του τερματικού σταθμού για την εφαρμογή των διαδικασιών που προβλέπονται στο άρθρο 8, η αρμόδια αρχή παρεμβαίνει, σε όσες περιπτώσεις αυτό απαιτείται, προς όφελος της ασφάλειας ή/και του θαλάσσιου περιβάλλοντος.Άρθρο 10Αποκατάσταση ζημιών που συνέβησαν κατά τη φόρτωση ή την εκφόρτωση1. Αν προκληθεί ζημία στην κατασκευή ή τον εξοπλισμό του πλοίου κατά τη φόρτωση ή την εκφόρτωση, αναφέρεται στον πλοίαρχο από τον εκπρόσωπο τερματικού σταθμού και, αν είναι απαραίτητο, αποκαθίσταται.2. Αν η ζημία θέτει σε κίνδυνο την ακεραιότητα της κατασκευής ή τη στεγανότητα του σκάφους, ή τα ουσιώδη μηχανικά συστήματα του πλοίου, η αρχή του κράτους της σημαίας ή ένας οργανισμός αναγνωρισμένος από αυτήν, ο οποίος ενεργεί για λογαριασμό της, και η αρχή ελέγχου του κράτους του λιμένα ενημερώνονται από τον εκπρόσωπο του τερματικού σταθμού και/ή τον πλοίαρχο. Η απόφαση για το κατά πόσον απαιτείται άμεση επισκευή ή μπορεί να αναβληθεί, λαμβάνεται από την αρχή ελέγχου του κράτους του λιμένα αφού ληφθεί υπόψη η γνώμη, εάν υπάρχει, της αρχής του κράτους της σημαίας ή του αναγνωρισμένου από αυτή οργανισμού, που ενεργεί για λογαριασμό της, καθώς και του πλοιάρχου. Αν κριθεί αναγκαία η άμεση επισκευή, πραγματοποιείται κατά τρόπο ικανοποιητικό για τον πλοίαρχο και την αρμόδια αρχή προτού αποπλεύσει το πλοίο.3. Προκειμένου να ληφθεί η απόφαση στην οποία αναφέρεται η παράγραφος 2, η αρχή ελέγχου του κράτους του λιμένα μπορεί να αναθέσει σε αναγνωρισμένο οργανισμό την επιθεώρηση της ζημίας και την παροχή συμβουλών σχετικά με την αναγκαιότητα διενέργειας των επισκευών ή την αναβολή τους.4. Το παρόν άρθρο εφαρμόζεται με την επιφύλαξη της οδηγίας 95/21/ΕΚ.Άρθρο 11Παρακολούθηση και υποβολή εκθέσεων1. Τα κράτη μέλη παρακολουθούν τακτικά τη συμμόρφωση προς τις απαιτήσεις του άρθρου 5 παράγραφος 1, του άρθρου 7 παράγραφος 2 και του άρθρου 8 από τους τερματικούς σταθμούς. Η διαδικασία παρακολούθησης περιλαμβάνει τη διενέργεια αιφνιδιαστικών επιθεωρήσεων κατά τις εργασίες φόρτωσης ή εκφόρτωσης.Επιπροσθέτως, τα κράτη μέλη εξακριβώνουν ότι οι τερματικοί σταθμοί συμμορφώνονται με τις απαιτήσεις του άρθρου 5 παράγραφος 4 στο τέλος της περιόδου η οποία προβλέπεται στο εν λόγω άρθρο και, για τους νεοσύστατους τερματικούς σταθμούς, στο τέλος της περιόδου η οποία προβλέπεται στο άρθρο 6.2. Τα κράτη μέλη υποβάλλουν στην Επιτροπή κάθε τρία έτη έκθεση για τα αποτελέσματα της εν λόγω παρακολούθησης. Η έκθεση παρέχει επίσης αξιολόγηση της αποτελεσματικότητας των εναρμονισμένων διαδικασιών για τη συνεργασία και την επικοινωνία μεταξύ των φορτηγών πλοίων μεταφοράς φορτίου χύδην και των τερματικών σταθμών, όπως προβλέπεται στην παρούσα οδηγία. Η έκθεση υποβάλλεται το αργότερο έως τις 30 Απριλίου του επόμενου έτους από την πάροδο των τριών ημερολογιακών ετών στην οποία αναφέρεται η έκθεση.Άρθρο 12ΑξιολόγησηΗ Επιτροπή υποβάλλει έκθεση αξιολόγησης της λειτουργίας του συστήματος δυνάμει της παρούσας οδηγίας προς το Ευρωπαϊκό Κοινοβούλιο και το Συμβούλιο, με βάση τις εκθέσεις των κρατών μελών που προβλέπονται στο άρθρο 11 παράγραφος 2. Στην έκθεση εκτιμάται επίσης κατά πόσον είναι απαραίτητη η συνέχιση της υποβολής εκθέσεων των κρατών μελών, που προβλέπονται στο άρθρο 11 παράγραφος 2.Άρθρο 13Κοινοποίηση στον ΔΝΟΗ Προεδρία του Συμβουλίου, ενεργώντας εξ ονόματος των κρατών μελών, και η Επιτροπή ενημερώνουν από κοινού τον ΔΝΟ για την έκδοση της παρούσας οδηγίας, αναφερόμενοι στην παράγραφο 1.7 του παραρτήματος του ψηφίσματος A.797(19) του ΔΝΟ.Άρθρο 14Ρυθμιστική επιτροπή1. H Επιτροπή επικουρείται από την επιτροπή που συστάθηκε δυνάμει του άρθρου 12 παράγραφος 1 της οδηγίας 93/75/EΟΚ του Συμβουλίου(9), η οποία στο εξής αποκαλείται "επιτροπή".2. Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.Η προθεσμία που προβλέπεται στο άρθρο 5 παράγραφος 6 της απόφασης 1999/468/EΚ, καθορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.Άρθρο 15Διαδικασία τροποποίησης1. Οι ορισμοί στο άρθρο 3 σημεία 1 έως 6 και 15 έως 18, οι αναφορές σε διεθνείς συμβάσεις και κώδικες και στα ψηφίσματα και εγκυκλίους του ΔΝΟ, οι αναφορές σε πρότυπα ISO, οι αναφορές σε κοινοτικές πράξεις και τα παραρτήματα μπορούν να τροποποιούνται με τη διαδικασία που αναφέρεται στο άρθρο 14 παράγραφος 2, προκειμένου να εναρμονίζονται με τις διεθνείς και κοινοτικές πράξεις που θεσπίζονται, τροποποιούνται ή τίθενται σε ισχύ μετά την υιοθέτηση της παρούσας οδηγίας, υπό την προϋπόθεση ότι δεν διευρύνεται το πεδίο εφαρμογής της.2. Η διαδικασία που αναφέρεται στο άρθρο 14 παράγραφος 2 εφαρμόζεται όταν τροποποιούνται το άρθρο 8 και τα παραρτήματα για την εφαρμογή των διαδικασιών που ορίζονται στην παρούσα οδηγία και όταν τροποποιούνται ή καταργούνται οι υποχρεώσεις που αναφέρονται στο άρθρο 11 παράγραφος 2 και στο άρθρο 12, υπό την προϋπόθεση ότι δεν διευρύνεται το πεδίο εφαρμογής της παρούσας οδηγίας.Άρθρο 16ΚυρώσειςΤα κράτη μέλη καθορίζουν το σύστημα των κυρώσεων που επιβάλλονται στις παραβιάσεις των εθνικών διατάξεων που έχουν θεσπιστεί σε εκτέλεση της παρούσας οδηγίας και λαμβάνουν κάθε αναγκαίο μέτρο για να εξασφαλιστεί η εφαρμογή τους. Οι εν λόγω κυρώσεις πρέπει να είναι αποτελεσματικές, ανάλογες και αποτρεπτικές.Άρθρο 17Ενσωμάτωση και εφαρμογή1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 5 Αυγούστου 2003. Ενημερώνουν αμέσως την Επιτροπή σχετικά.Τα κράτη μέλη εφαρμόζουν τις εν λόγω διατάξεις από την 1η Μαρτίου 2004.Οι διατάξεις αυτές, όταν θεσπίζονται από κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.2. Τα κράτη μέλη κοινοποιούν στην Επιτροπή τις διατάξεις εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 18Έναρξη ισχύοςΗ παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 19ΑποδέκτεςΗ παρούσα οδηγία απευθύνεται στα κράτη μέλη.Βρυξέλλες, 4 Δεκεμβρίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςD. Reynders(1) EE C 311 Ε της 31.10.2000, σ. 240 καιΕΕ C 180 Ε της 26.6.2001, σ. 273.(2) ΕΕ C 14 της 16.1.2001, σ. 37.(3) Γνώμη του Ευρωπαϊκού Κοινοβουλίου, της 13ης Φεβρουαρίου 2001 (ΕΕ C 276 της 1.10.2001, σ. 38), κοινή θέση του Συμβουλίου, της 27ης Ιουνίου 2001 (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου, της 25ης Οκτωβρίου 2001 (δεν έχει ακόμη δημοσιευθεί στην Επίσημη Εφημερίδα).(4) ΕΕ L 184 της 17.7.1999, σ. 23.(5) ΕΕ L 183 της 29.6.1989, σ. 1.(6) Οδηγία 95/21/ΕΚ του Συμβουλίου, της 19ης Ιουνίου 1995, σχετικά με την εφαρμογή από τα πλοία που καταπλέουν στους λιμένες της Κοινότητας και κινούνται στα ύδατα της δικαιοδοσίας των κρατών μελών, των διεθνών προτύπων για την ασφάλεια των θαλάσσιων μεταφορών, την πρόληψη της ρύπανσης και τις συνθήκες διαβίωσης και εργασίας επί του πλοίου (έλεγχος του κράτους του λιμένα) (ΕΕ L 157 της 7.7.1995, σ. 1)· οδηγία όπως τροποποιήθηκε τελευταία από την οδηγία 1999/97/ΕΚ της Επιτροπής (ΕΕ L 331 της 23.12.1999, σ. 67).(7) Οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (ΕΕ L 319 της 12.12.1994, σ. 20)· οδηγία όπως τροποποιήθηκε από την οδηγία 97/58/ΕΚ της Επιτροπής (ΕΕ L 274 της 7.10.1997, σ. 8).(8) Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών (ΕΕ L 204 της 21.07.1998, σ. 37)· οδηγία όπως τροποποιήθηκε τελευταία από την οδηγία 98/48/ΕΚ (ΕΕ L 217 της 5.8.1998, σ. 18).(9) Οδηγία 93/75/ΕΚ του Συμβουλίου, της 13ης Σεπτεμβρίου 1993, για τις ελάχιστες προδιαγραφές που απαιτούνται για τα πλοία τα οποία κατευθύνονται σε ή αποπλέουν από κοινοτικούς λιμένες μεταφέροντας επικίνδυνα ή ρυπογόνα εμπορεύματα (ΕΕ L 247 της 5.10.1993, σ. 19)· οδηγία όπως τροποποιήθηκε τελευταία από την οδηγία 98/74/ΕΚ της Επιτροπής (ΕΕ L 276 της 13.10.1998, σ. 7).ΠΑΡΑΡΤΗΜΑ ΙΑΠΑΙΤΗΣΕΙΣ ΕΠΙΧΕΙΡΗΣΙΑΚΗΣ ΚΑΤΑΛΛΗΛΟΤΗΤΑΣ ΤΩΝ ΦΟΡΤΗΓΩΝ ΠΛΟΙΩΝ ΜΕΤΑΦΟΡΑΣ ΦΟΡΤΙΟΥ ΧΥΔΗΝ ΓΙΑ ΤΗ ΦΟΡΤΩΣΗ ΚΑΙ ΤΗΝ ΕΚΦΟΡΤΩΣΗ ΣΤΕΡΕΩΝ ΦΟΡΤΙΩΝ ΧΥΔΗΝ(όπως αναφέρεται στο άρθρο 4)Τα φορτηγά πλοία μεταφοράς φορτίου χύδην που προσεγγίζουν σε τερματικούς σταθμούς των κρατών μελών για φόρτωση ή εκφόρτωση στερεών φορτίων χύδην, ελέγχονται ως προς την εφαρμογή των ακόλουθων απαιτήσεων:1. Πρέπει να είναι εφοδιασμένα με κύτη φορτίου και καλύμματα στομίου κύτους κατάλληλου μεγέθους και σχεδίου, ώστε να διασφαλίζεται η ομαλή φόρτωση, ορθή στοιβασία, ορθή διευθέτηση του φορτίου και εκφόρτωση του στερεού φορτίου χύδην.2. Πρέπει να φέρουν αριθμούς αναγνώρισης στο στόμιο του κύτους φορτίου σύμφωνα με το σχέδιο φόρτωσης ή εκφόρτωσης. Η θέση, το μέγεθος και το χρώμα των αριθμών αυτών ότι είναι σαφώς ορατά και αναγνωρίσιμα από το χειριστή του εξοπλισμού φόρτωσης ή εκφόρτωσης του τερματικού σταθμού.3. Τα καλύμματα στομίου του κύτους φορτίου, τα συστήματα λειτουργίας των στομίων κύτους και τα εξαρτήματα ασφαλείας είναι σε καλή λειτουργική κατάσταση και χρησιμοποιούνται μόνο για το σκοπό που προβλέπεται να χρησιμοποιούνται.4. Οι φανοί ένδειξης κλίσης του πλοίου, αν υπάρχουν, ελέγχονται πριν από τη φόρτωση ή την εκφόρτωση και βεβαιώνεται η καλή λειτουργία τους.5. Αν απαιτείται εγκεκριμένο όργανο φόρτωσης στο πλοίο, το όργανο αυτό ότι είναι πιστοποιημένο και λειτουργικό ώστε να διενεργεί υπολογισμούς καταπόνησης κατά τη φόρτωση ή εκφόρτωση.6. Οι μηχανές πρόωσης και οι βοηθητικές μηχανές είναι σε καλή λειτουργική κατάσταση.7. Ο εξοπλισμός του καταστρώματος που αφορά τις εργασίες πρόσδεσης και ελλιμενισμού λειτουργεί και είναι σε καλή κατάσταση.ΠΑΡΑΡΤΗΜΑ ΙΙΑΠΑΙΤΗΣΕΙΣ ΚΑΤΑΛΛΗΛΟΤΗΤΑΣ ΤΩΝ ΤΕΡΜΑΤΙΚΩΝ ΣΤΑΘΜΩΝ ΓΙΑ ΤΗ ΦΟΡΤΩΣΗ ΚΑΙ ΤΗΝ ΕΚΦΟΡΤΩΣΗ ΣΤΕΡΕΩΝ ΦΟΡΤΙΩΝ ΧΥΔΗΝ(όπως αναφέρονται στο άρθρο 5 παράγραφος 1)1. Οι τερματικοί σταθμοί δέχονται για φόρτωση ή εκφόρτωση στερεών φορτίων χύδην μόνο φορτηγά πλοία μεταφοράς φορτίου χύδην που μπορούν να αγκυροβολήσουν με ασφάλεια στις εγκαταστάσεις φόρτωσης ή εκφόρτωσης, λαμβάνοντας υπόψη το βάθος της θέσης παραβολής, το μέγιστο μέγεθος του πλοίου, τις ρυθμίσεις πρόσδεσης, το περίζωμα, την ασφαλή πρόσβαση και τα πιθανά εμπόδια κατά τις εργασίες φόρτωσης ή εκφόρτωσης.2. Ο εξοπλισμός φόρτωσης και εκφόρτωσης στον τερματικό σταθμό είναι κατάλληλα πιστοποιημένος και σε καλή κατάσταση σύμφωνα με τους σχετικούς κανονισμούς και τα πρότυπα, τον χειρίζεται δε μόνον επαρκώς εξειδικευμένο και, αν είναι απαραίτητο, πιστοποιημένο προσωπικό.3. Το προσωπικό του τερματικού σταθμού εκπαιδεύεται σε όλες τις πτυχές της ασφαλούς φόρτωσης και εκφόρτωσης φορτηγών πλοίων μεταφοράς φορτίου χύδην, ανάλογα με τις αρμοδιότητές του. Η κατάρτιση αποβλέπει στην εξοικείωση με τους γενικούς κινδύνους κατά τη φόρτωση και εκφόρτωση στερεών φορτίων χύδην και τις συνέπειες που μπορούν να έχουν οι εσφαλμένες εργασίες φόρτωσης και εκφόρτωσης στην ασφάλεια του πλοίου.4. Το προσωπικό τερματικού σταθμού που απασχολείται στις εργασίες φόρτωσης και εκφόρτωσης διαθέτει και χρησιμοποιεί μέσα ατομικής προστασίας και αναπαύεται επαρκώς ώστε να αποτρέπονται ατυχήματα λόγω κόπωσης.ΠΑΡΑΡΤΗΜΑ ΙΙΙΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΣΤΟΝ ΤΕΡΜΑΤΙΚΟ ΣΤΑΘΜΟ ΑΠΟ ΤΟΝ ΠΛΟΙΑΡΧΟ[όπως αναφέρονται στο άρθρο 7 παράγραφος 1 στοιχείο β)]1. Ο προβλεπόμενος χρόνος άφιξης του πλοίου έξω από τον λιμένα, το συντομότερο δυνατό. Η πληροφορία αυτή επικαιροποιείται, οσάκις ενδείκνυνται.2. Πληροφορία κατά τον αρχικό χρόνο άφιξης:α) όνομα, σήμα κλήσης, αριθμός ΙΜΟ, νηολόγιο, λιμένας νηολογίου·β) σχέδιο φόρτωσης ή εκφόρτωσης, δήλωση ποσότητας φορτίου, στοιβασία από τα στόμια κύτους, σειρά φόρτωσης ή εκφόρτωσης και ποσότητα που πρόκειται να φορτωθεί ανά κίνηση ή να εκφορτωθεί σε κάθε στάδιο της εκφόρτωσης·γ) βύθισμα άφιξης και προτεινόμενο βύθισμα απόπλου·δ) χρόνος που απαιτείται για τον ερματισμό και τον αφερματισμό·ε) συνολικό μήκος πλοίου, πλάτος και μήκος του χώρου φόρτωσης από το πρωραίο τοίχωμα στομίου του ακραίου πρωραίου στομίου κύτους μέχρι το πρυμναίο τοίχωμα στομίου του ακραίου πρυμναίου στομίου κύτους στο οποίο πρόκειται να φορτωθεί το φορτίο ή από το οποίο πρόκειται να εκφορτωθεί το φορτίο·στ) απόσταση από την ίσαλο γραμμή μέχρι το πρώτο στόμιο κύτους που πρόκειται να φορτωθεί ή να εκφορτωθεί και απόσταση από την πλευρά του πλοίου μέχρι το άνοιγμα του στομίου κύτους·ζ) θέση της κύριας κλίμακας του πλοίου·η) βύθισμα πλοίου·θ) λεπτομέρειες και δυνατότητες της συσκευής χειρισμού του φορτίου του πλοίου, αν υπάρχει·ι) αριθμός και είδος των σκοινιών πρόσδεσης·ια) ειδικά αιτήματα, όπως τα σχετικά με ειδικούς χειρισμούς διευθέτησης του φορτίου ή με τη συνεχή μέτρηση της περιεκτικότητας ύδατος του φορτίου·ιβ) λεπτομέρειες οποιωνδήποτε απαραίτητων επισκευών που μπορεί να καθυστερήσουν τον ελλιμενισμό, την έναρξη της φόρτωσης ή της εκφόρτωσης ή τον απόπλου του πλοίου με την ολοκλήρωση της φόρτωσης ή της εκφόρτωσης·ιγ) οποιαδήποτε άλλη πληροφορία σχετικά με το πλοίο την οποία ζητεί ο τερματικός σταθμός.ΠΑΡΑΡΤΗΜΑ IVΚΑΘΗΚΟΝΤΑ ΤΟΥ ΠΛΟΙΑΡΧΟΥ ΠΡΙΝ ΚΑΙ ΚΑΤΑ ΤΙΣ ΕΡΓΑΣΙΕΣ ΦΟΡΤΩΣΗΣ Ή ΕΚΦΟΡΤΩΣΗΣ[όπως αναφέρονται στο άρθρο 7 παράγραφος 1 στοιχείο δ)]Πριν από και κατά τις εργασίες φόρτωσης και εκφόρτωσης, ο πλοίαρχος διασφαλίζει ότι:1. η φόρτωση ή η εκφόρτωση φορτίου και η εκροή ή η εισροή θαλασσέρματος ελέγχονται από τον υπεύθυνο αξιωματικό του πλοίου·2. η διάταξη του φορτίου και ο όγκος του θαλασσέρματος παρακολουθούνται σε όλη τη διαδικασία φόρτωσης ή εκφόρτωσης για να εξασφαλιστεί ότι η κατασκευή του πλοίου δεν καταπονείται υπερβολικά·3. το πλοίο διατηρείται ισοβύθιστο, αν δε απαιτείται να λάβει κάποια κλίση για λειτουργικούς λόγους, αυτή είναι η μικρότερη δυνατή·4. το πλοίο παραμένει προσδεδεμένο με ασφάλεια, λαμβανομένων υπόψη των τοπικών καιρικών συνθηκών και προβλέψεων·5. επαρκής αριθμός αξιωματικών και μελών του πληρώματος παραμένει στο πλοίο για τον έλεγχο των σκοινιών πρόσδεσης ή για οποιαδήποτε συνήθη ή έκτακτη κατάσταση, λαμβανομένης υπόψη της ανάγκης του πληρώματος για επαρκή χρόνο ανάπαυσης ώστε να αποφεύγεται η κόπωση·6. ο εκπρόσωπος του τερματικού σταθμού ενημερώνεται για τις απαιτήσεις διευθέτησης φορτίου, οι οποίες πρέπει να είναι σύμφωνες με τις διαδικασίες του Κώδικα του ΔΝΟ για την ασφάλεια του στερεού φορτίου χύδην·7. ο εκπρόσωπος του τερματικού σταθμού ενημερώνεται για τις απαιτήσεις εναρμόνισης μεταξύ των ρυθμών ερματισμού ή αφερματισμού και φόρτωσης ή εκφόρτωσης του φορτίου του πλοίου του και για οποιαδήποτε απόκλιση από το σχέδιο ερματισμού ή αφερματισμού ή για οποιοδήποτε άλλο θέμα που μπορεί να επηρεάσει τη φόρτωση ή την εκφόρτωση φορτίου·8. το θαλάσσερμα εκχύνεται σε ρυθμούς που συμβαδίζουν με το συμφωνημένο σχέδιο φόρτωσης και δεν καταλήγει σε κατάκλυση της αποβάθρας ή γειτονικού σκάφους. Όπου δεν είναι πρακτικό για το πλοίο να εκχύσει τελείως το θαλάσσερμα πριν το στάδιο διευθέτησης του φορτίου, ο πλοίαρχος συμφωνεί με τον εκπρόσωπο του τερματικού σταθμού για τα χρονικά διαστήματα που μπορεί να απαιτηθεί αναστολή της φόρτωσης και για τη διάρκεια των σχετικών αναστολών·9. υπάρχει συμφωνία με τον εκπρόσωπο του τερματικού σταθμού σχετικά με τις δράσεις που πρόκειται να αναληφθούν σε περίπτωση βροχής ή άλλης αλλαγής του καιρού, όταν η φύση του φορτίου δημιουργεί κίνδυνο σε περίπτωση τέτοιας αλλαγής·10. καμία εργασία εν θερμώ δεν διενεργείται στο πλοίο ή κοντά σε αυτό ενώ το πλοίο βρίσκεται στη θέση παραβολής, εκτός αν υπάρχει άδεια από τον εκπρόσωπο του τερματικού λιμένα και σύμφωνα με τις απαιτήσεις των αρμόδιων αρχών·11. υφίσταται στενή επίβλεψη της εργασίας φόρτωσης ή εκφόρτωσης και του πλοίου κατά τα τελικά στάδια της φόρτωσης ή της εκφόρτωσης·12. ο εκπρόσωπος τερματικού σταθμού ενημερώνεται αμέσως αν η διαδικασία φόρτωσης ή εκφόρτωσης προκάλεσε ζημία, δημιούργησε επικίνδυνη κατάσταση ή είναι πιθανό να προκαλέσει κάτι τέτοιο·13. ο εκπρόσωπος του τερματικού σταθμού ενημερώνεται όταν πρέπει να ξεκινήσει η τελική διευθέτηση του φορτίου, προκειμένου να θέσει σε λειτουργία το σύστημα μεταφοράς με ιμάντα·14. η εκφόρτωση του κύτους διεξάγεται ισομερώς μεταξύ της αριστερής και της δεξιάς πλευράς του πλοίου ώστε να αποτρέπεται η στρέβλωση της κατασκευής του πλοίου·15. κατά τον ερματισμό ενός ή περισσότερων κυτών, λαμβάνεται υπόψη η πιθανότητα διαφυγής εύφλεκτων αναθυμιάσεων από τα κύτη και λαμβάνονται μέτρα προστασίας πριν επιτραπεί οποιαδήποτε εργασία εν θερμώ κοντά ή πάνω από αυτά τα κύτη.ΠΑΡΑΡΤΗΜΑ VΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟΝ ΤΕΡΜΑΤΙΚΟ ΣΤΑΘΜΟ ΣΤΟΝ ΠΛΟΙΑΡΧΟ[όπως αναφέρονται στο άρθρο 7 παράγραφος 2 στοιχείο α)]1. Η θέση παραβολής όπου θα πραγματοποιηθεί η φόρτωση ή η εκφόρτωση και ο προβλεπόμενος χρόνος για την παραβολή και την ολοκλήρωση της φόρτωσης ή εκφόρτωσης(1).2. Χαρακτηριστικά του εξοπλισμού φόρτωσης ή εκφόρτωσης, συμπεριλαμβανομένου του ονομαστικού ρυθμού φόρτωσης ή εκφόρτωσης του τερματικού σταθμού και του αριθμού των κεφαλών φόρτωσης ή εκφόρτωσης που πρόκειται να χρησιμοποιηθούν, καθώς και του προβλεπόμενου χρόνου που απαιτείται για κάθε κίνηση φόρτωσης ή, στην περίπτωση της εκφόρτωσης, του προβλεπόμενου χρόνου που απαιτείται για κάθε στάδιο της εκφόρτωσης.3. Χαρακτηριστικά της θέσης παραβολής ή της προβλήτας που πιθανώς πρέπει να γνωρίζει ο πλοίαρχος, συμπεριλαμβανομένης της θέσης των σταθερών και των κινητών εμποδίων, των παραβλημάτων, των στύλων πρόσδεσης των πλοίων και των διαδικασιών πρόσδεσης.4. Ελάχιστο βάθος ύδατος κατά μήκος της θέσης παραβολής και στους διαύλους προσέγγισης και άφιξης(2).5. Πυκνότητα ύδατος στη θέση παραβολής.6. Μέγιστη απόσταση μεταξύ της ισάλου γραμμής και του άνω μέρους των καλυμμάτων του στομίου του κύτους φορτίου ή των τοιχωμάτων των στομίων, ανάλογα με τη συνάφεια αμφότερων με την εργασία φόρτωσης ή εκφόρτωσης, καθώς και τη μέγιστη απόσταση του πλοίου από την ίσαλο γραμμή και άνω.7. Ρυθμίσεις για την επιβίβαση και την πρόσβαση.8. Η πλευρά του πλοίου που θα πλευρίσει στη θέση παραβολής.9. Μέγιστη επιτρεπτή ταχύτητα προσέγγισης στην προβλήτα και διαθεσιμότητα ρυμουλκού, τύπος του ρυμουλκού και τύπος στύλων πρόσδεσης.10. Η ακολουθία φόρτωσης διαφορετικών πακέτων φορτίου και οποιοιδήποτε άλλοι περιορισμοί, αν δεν είναι δυνατό να ληφθεί το φορτίο με οποιαδήποτε σειρά ή από οποιοδήποτε κύτος εξυπηρετεί περισσότερο το πλοίο.11. Οποιεσδήποτε ιδιότητες του υπό φόρτωση φορτίου που μπορούν να δημιουργήσουν κίνδυνο όταν έλθει σε επαφή με φορτίο ή κατάλοιπα επάνω στο πλοίο.12. Λεπτομερής ενημέρωση για τις προτεινόμενες εργασίες φόρτωσης ή εκφόρτωσης ή αλλαγές στα υφιστάμενα σχέδια φόρτωσης ή εκφόρτωσης.13. Αν ο εξοπλισμός φόρτωσης ή εκφόρτωσης τερματικού σταθμού είναι σταθερός ή υπάρχει περιορισμός στην κίνησή του.14. Τα σκοινιά πρόσδεσης που απαιτούνται.15. Προειδοποίηση για ασυνήθιστες διαδικασίες πρόσδεσης.16. Οποιοσδήποτε περιορισμός στον ερματισμό ή αφερματισμό.17. Μέγιστο βύθισμα κατάπλου που επιτρέπεται από τις αρμόδιες αρχές.18. Οποιοδήποτε άλλο στοιχείο που αφορά τον τερματικό σταθμό και ζητείται από τον πλοίαρχο.(1) Οι πληροφορίες για τον προβλεπόμενο χρόνο ελλιμενισμού και απόπλου και για το ελάχιστο βάθος στη θέση παραβολής θα επικαιροποιούνται σταδιακά και θα διαβιβάζονται στον πλοίαρχο άμα τη λήψη των διαδοχικών ενημερώσεων για τον προβλεπόμενο χρόνο άφιξης. Οι πληροφορίες σχετικά με το ελάχιστο βάθος των υδάτων κατά την προσέγγιση και την αναχώρηση από διαύλους παρέχονται από τις αρχές του τερματικού σταθμού ή την αρμόδια αρχή, ανάλογα με την περίπτωση.(2) Οι πληροφορίες για τον προβλεπόμενο χρόνο ελλιμενισμού και απόπλου και για το ελάχιστο βάθος στη θέση παραβολής θα επικαιροποιούνται σταδιακά και θα διαβιβάζονται στον πλοίαρχο άμα τη λήψη των διαδοχικών ενημερώσεων για τον προβλεπόμενο χρόνο άφιξης. Οι πληροφορίες σχετικά με το ελάχιστο βάθος των υδάτων κατά την προσέγγιση και την αναχώρηση από διαύλους παρέχονται από τις αρχές του τερματικού σταθμού ή την αρμόδια αρχή, ανάλογα με την περίπτωση.ΠΑΡΑΡΤΗΜΑ VIΚΑΘΗΚΟΝΤΑ ΤΟΥ ΕΚΠΡΟΣΩΠΟΥ ΤΟΥ ΤΕΡΜΑΤΙΚΟΥ ΣΤΑΘΜΟΥ ΠΡΙΝ ΚΑΙ ΚΑΤΑ ΤΙΣ ΕΡΓΑΣΙΕΣ ΦΟΡΤΩΣΗΣ Ή ΕΚΦΟΡΤΩΣΗΣ[όπως αναφέρεται στο άρθρο 7 παράγραφος 2 στοιχείο δ)]Πριν από την έναρξη και κατά τις εργασίες φόρτωσης ή εκφόρτωσης, ο εκπρόσωπος του τερματικού σταθμού:1. παρέχει στον πλοίαρχο τα ονόματα και τις διαδικασίες για να επικοινωνήσει με το προσωπικό του τερματικού σταθμού ή τον πράκτορα του φορτωτή που έχει την ευθύνη για την εργασία φόρτωσης ή εκφόρτωσης και με τον οποίο ο πλοίαρχος θα έλθει σε επαφή·2. λαμβάνει όλα τα προληπτικά μέτρα για να αποφευχθούν ζημίες στο πλοίο από τον εξοπλισμό φόρτωσης ή εκφόρτωσης και ενημερώνει τον πλοίαρχο για τυχόν ζημίες·3. διασφαλίζει ότι το πλοίο δεν γέρνει ή, εάν για επιχειρησιακούς λόγους χρειάζεται κάποια κλίση, ότι αυτή είναι η ελάχιστη δυνατή·4. διασφαλίζει ότι η εκφόρτωση της αριστερής πλευράς είναι πολύ παρόμοια με εκείνη της δεξιάς στο ίδιο αμπάρι, προκειμένου να μην δημιουργούνται στρέψεις·5. σε περίπτωση φορτίων υψηλής πυκνότητας, ή όταν τα μεμονωμένα φορτία λαβίδας είναι μεγάλα, εφιστά την προσοχή του πλοιάρχου στην πιθανότητα να υπάρξουν ισχυρές εντοπισμένες φορτίσεις επί της κατασκευής του πλοίου ώσπου η οροφή της δεξαμενής να καλυφθεί τελείως από φορτίο, ειδικά όταν επιτρέπεται η ελεύθερη πτώση του φορτίου από ψηλά, λαμβάνει δε ειδική μέριμνα κατά την έναρξη της εργασίας φόρτωσης σε κάθε κύτος φορτίου·6. διασφαλίζει ότι υπάρχει συμφωνία μεταξύ του πλοιάρχου και του τερματικού εκπροσώπου σε όλα τα επίπεδα και σε σχέση με όλες τις πτυχές των εργασιών φόρτωσης ή εκφόρτωσης και ότι ο πλοίαρχος ενημερώνεται για οποιαδήποτε αλλαγή στο συμφωνημένο ρυθμό φόρτωσης, καθώς και κατά την ολοκλήρωση κάθε επιμέρους φόρτωσης·7. τηρεί αρχείο για το βάρος και τη διάταξη του φορτίου που φορτώθηκε ή εκφορτώθηκε και διασφαλίζει ότι τα βάρη στα κύτη δεν αποκλίνουν από το συμφωνημένο σχέδιο φόρτωσης ή εκφόρτωσης·8. διασφαλίζει ότι το φορτίο είναι διευθετημένο, κατά τη φόρτωση ή εκφόρτωση, σύμφωνα με τις εντολές του πλοιάρχου·9. διασφαλίζει ότι οι ποσότητες φορτίου που απαιτούνται για να επιτευχθεί το επιθυμητό βύθισμα απόπλου και η ορθή διευθέτηση του φορτίου καθιστούν δυνατή την απελευθέρωση των συστημάτων ταινιοδρόμων του τερματικού σταθμού από φορτίο με την ολοκλήρωση της φόρτωσης. Για το σκοπό αυτό, ο εκπρόσωπος τερματικού σταθμού ενημερώνει τον πλοίαρχο σχετικά με την ονομαστική χωρητικότητα του συστήματος ταινιοδρόμου του τερματικού σταθμού και για οποιαδήποτε απαίτηση όσον αφορά την απελευθέρωση του συστήματος ταινιοδρόμων με την ολοκλήρωση της φόρτωσης·10. σε περίπτωση εκφόρτωσης, ειδοποιεί εγκαίρως τον πλοίαρχο όταν πρόκειται να αυξηθεί ή να μειωθεί ο αριθμός των κεφαλών εκφόρτωσης που χρησιμοποιούνται και τον ενημερώνει όταν η εκφόρτωση θεωρείται ότι έχει ολοκληρωθεί από κάθε κύτος·11. διασφαλίζει ότι δεν διενεργείται εργασία εν θερμώ επί του πλοίου ή πλησίον του πλοίου ενώ αυτό παραμένει στη θέση παραβολής, εκτός αν δοθεί άδεια από τον πλοίαρχο και η εν λόγω εργασία πραγματοποιείται σύμφωνα με τις απαιτήσεις της αρμόδιας αρχής.


title: Οδηγία 2005/11/ΕΚ της Επιτροπής, της 16ης Φεβρουαρίου 2005, για τροποποίηση, με σκοπό την προσαρμογή στην τεχνική πρόοδο, της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτάΚείμενο που παρουσιάζει ενδιαφέρον για τον ΕΟΧ

text:
               17.2.2005

               EL

               Επίσημη Εφημερίδα της Ευρωπαϊκής Ένωσης

               L 46/42

      ΟΔΗΓΊΑ 2005/11/ΕΚ ΤΗΣ ΕΠΙΤΡΟΠΉΣ

   της 16ης Φεβρουαρίου 2005
   για τροποποίηση, με σκοπό την προσαρμογή στην τεχνική πρόοδο, της οδηγίας 92/23/ΕΟΚ του Συμβουλίου σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των οχημάτων με κινητήρα και των ρυμουλκουμένων τους (1), και ιδίως το άρθρο 13 παράγραφος 2,
   την οδηγία 92/23/ΕΟΚ του Συμβουλίου, της 31ης Μαρτίου 1992, σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά (2), όπως τροποποιήθηκε από την οδηγία 2001/43/ΕΚ του Ευρωπαϊκού Κοινοβουλίου και του Συμβουλίου, και ιδίως το άρθρο 10,
   Εκτιμώντας τα ακόλουθα:

               (1)

               Η οδηγία 92/23/ΕΟΚ είναι μία από τις επιμέρους οδηγίες για τη διαδικασία έγκρισης τύπου ΕΚ που θεσπίστηκε με την οδηγία 70/156/ΕΟΚ.

               (2)

               Η οδηγία 92/23/ΕΟΚ, όπως τροποποιήθηκε με την οδηγία 2001/43/ΕΚ, παρείχε τη δυνατότητα στις εγκρίνουσες αρχές να δέχονται τα εργαστήρια του κατασκευαστή των ελαστικών ως εγκεκριμένα εργαστήρια δοκιμών μέχρι τις 31 Δεκεμβρίου 2005. Η διάταξη αυτή απέδωσε πρακτικά, επομένως η δυνατότητα πρέπει να συνεχιστεί και η προθεσμία να αρθεί.

               (3)

               Η τεχνική πρόοδος στον τομέα της παραγωγής ελαστικών είναι ταχύτατη. Λόγω της έντονης ζήτησης από τους καταναλωτές και την αυτοκινητοβιομηχανία, επιταχύνονται οι κύκλοι παραγωγής ελαστικών και αυξάνεται συνεχώς η ποικιλία των ειδών ελαστικών. Η κατάσταση αυτή αναμένεται να ενταθεί περισσότερο στο μέλλον εφόσον απαιτούνται πολύ δαπανηρές ή εξειδικευμένες εγκαταστάσεις δοκιμών και εμπειρογνωμοσύνη. Για να καταστεί δυνατή η ταχεία διάθεση στην αγορά των νέων προϊόντων, είναι απαραίτητος επαρκής αριθμός εγκαταστάσεων δοκιμών, οι οποίες μπορούν να χρησιμοποιηθούν με ευελιξία.

               (4)

               Παράλληλα με την ανάπτυξη ελαστικών ανώτερης ποιότητας λόγω της τεχνικής προόδου, οι σχετικές διαδικασίες δοκιμών πρέπει να είναι όλο και πιο πολύπλοκες. Το διαθέσιμο σήμερα δυναμικό δοκιμών, εκτός από εκείνο των κατασκευαστών ελαστικών, δεν επαρκεί για να αντιμετωπίσει το μεγάλο αριθμό των απαιτούμενων δοκιμών.

               (5)

               Η οδηγία 92/23/ΕΟΚ πρέπει να τροποποιηθεί αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που συστάθηκε με το άρθρο 13 παράγραφος 1, της οδηγίας 70/156/ΕΟΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το σημείο 1.3 του παραρτήματος I της οδηγίας 92/23/ΕΟΚ τροποποιείται ως εξής:

                  «1.3.

                  Η εγκρίνουσα αρχή μπορεί να δεχθεί τα εργαστήρια του κατασκευαστή των ελαστικών ως εγκεκριμένα εργαστήρια δοκιμών, βάσει του άρθρου 14 παράγραφος 1 της οδηγίας 70/156/ΕΟΚ.»

   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 31η Δεκεμβρίου 2005. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Ιανουαρίου 2006.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 16 Φεβρουαρίου 2005.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2004/104/ΕΚ (ΕΕ L 337 της 13.11.2004, σ. 13).

      (2)  ΕΕ L 129 της 14.5.1992, σ. 95· οδηγία όπως τροποποιήθηκε τελευταία από την οδηγία 2001/43/ΕΚ (ΕΕ L 211 της 4.8.2001, σ. 25).


title: Οδηγία (ΕΕ) 2016/2258 του Συμβουλίου, της 6ης Δεκεμβρίου 2016, για την τροποποίηση της οδηγίας 2011/16/ΕΕ όσον αφορά την πρόσβαση των φορολογικών αρχών σε πληροφορίες για την καταπολέμηση της νομιμοποίησης εσόδων από παράνομες δραστηριότητες

text:
                  16.12.2016

                  EL

                  Επίσημη Εφημερίδα της Ευρωπαϊκής Ένωσης

                  L 342/1

            ΟΔΗΓΊΑ (ΕΕ) 2016/2258 ΤΟΥ ΣΥΜΒΟΥΛΊΟΥ
      της 6ης Δεκεμβρίου 2016
      για την τροποποίηση της οδηγίας 2011/16/ΕΕ όσον αφορά την πρόσβαση των φορολογικών αρχών σε πληροφορίες για την καταπολέμηση της νομιμοποίησης εσόδων από παράνομες δραστηριότητες
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 113 και 115,
      Έχοντας υπόψη την πρόταση της Ευρωπαϊκής Επιτροπής,
      Κατόπιν διαβίβασης του σχεδίου νομοθετικής πράξης στα εθνικά κοινοβούλια,
      Έχοντας υπόψη τη γνώμη του Ευρωπαϊκού Κοινοβουλίου (1),
      Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (2),
      Αποφασίζοντας σύμφωνα με ειδική νομοθετική διαδικασία,
      Εκτιμώντας τα ακόλουθα:

                  (1)

                  Η οδηγία 2014/107/ΕΕ του Συμβουλίου (3) που τροποποίησε την οδηγία 2011/16/ΕΕ (4), εφαρμόζεται από την 1η Ιανουαρίου 2016 σε 27 κράτη μέλη και από την 1η Ιανουαρίου 2017 στην Αυστρία. Η οδηγία αυτή εφαρμόζει το παγκόσμιο πρότυπο για την αυτόματη ανταλλαγή πληροφοριών περί χρηματοοικονομικών λογαριασμών σε φορολογικά θέματα εντός της ΕΕ και διασφαλίζει ότι οι πληροφορίες σχετικά με τους δικαιούχους χρηματοοικονομικών λογαριασμών κοινοποιούνται στο κράτος μέλος στο οποίο κατοικεί ο δικαιούχος λογαριασμού.

                  (2)

                  Η οδηγία 2011/16/ΕΕ ορίζει ότι, όταν ο δικαιούχος λογαριασμού είναι ενδιάμεση δομή, τα χρηματοπιστωτικά ιδρύματα εξετάζουν τη δομή αυτή και ταυτοποιούν και αναφέρουν τους πραγματικούς δικαιούχους της. Το εν λόγω σημαντικό στοιχείο για την εφαρμογή της εν λόγω οδηγίας βασίζεται στις πληροφορίες για την καταπολέμηση της νομιμοποίησης εσόδων από παράνομες δραστηριότητες («AML») που λαμβάνονται σύμφωνα με την οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου (5) για την ταυτοποίηση των πραγματικών δικαιούχων.

                  (3)

                  Για να διασφαλιστεί η αποτελεσματική παρακολούθηση της εφαρμογής, εκ μέρους των χρηματοπιστωτικών ιδρυμάτων, των διαδικασιών δέουσας επιμέλειας που ορίζονται στην οδηγία 2011/16/ΕΕ, οι φορολογικές αρχές πρέπει να έχουν πρόσβαση σε πληροφορίες για την καταπολέμηση της νομιμοποίησης εσόδων από παράνομες δραστηριότητες. Ελλείψει αυτής της πρόσβασης, οι εν λόγω αρχές δεν θα είναι σε θέση να παρακολουθούν, να επιβεβαιώνουν και να ελέγχουν ότι τα χρηματοπιστωτικά ιδρύματα εφαρμόζουν ορθά την οδηγία 2011/16/ΕΕ, προσδιορίζοντας σωστά και αναφέροντας τους πραγματικούς δικαιούχους ενδιάμεσων δομών.

                  (4)

                  Η οδηγία 2011/16/ΕΕ περιλαμβάνει άλλες ανταλλαγές πληροφοριών και μορφές διοικητικής συνεργασίας μεταξύ κρατών μελών. Η πρόσβαση σε πληροφορίες περί ξεπλύματος τις οποίες κατέχουν φορείς σύμφωνα με την οδηγία (ΕΕ) 2015/849 στο πλαίσιο της διοικητικής συνεργασίας στο πεδίο της φορολόγησης θα επέτρεπε στις εν λόγω φορολογικές αρχές να είναι καλύτερα εξοπλισμένες για να εκπληρώσουν τις υποχρεώσεις τους βάσει της οδηγίας 2011/16/ΕΕ και για να καταπολεμήσουν αποτελεσματικότερα τη φοροδιαφυγή και την απάτη.

                  (5)

                  Είναι συνεπώς απαραίτητο να διασφαλιστεί ότι οι φορολογικές αρχές μπορούν να έχουν πρόσβαση στις πληροφορίες, τις διαδικασίες, τα έγγραφα και τους μηχανισμούς που αφορούν την καταπολέμηση της νομιμοποίησης εσόδων από παράνομες δραστηριότητες κατά την εκτέλεση των καθηκόντων τους με σκοπό με την παρακολούθηση της ορθής εφαρμογής της οδηγίας 2011/16/ΕΕ και για τη λειτουργία όλων των μορφών διοικητικής συνεργασίας που θεσπίζει η εν λόγω οδηγία.

                  (6)

                  Η παρούσα οδηγία σέβεται τα θεμελιώδη δικαιώματα και τηρεί τις αρχές που αναγνωρίζονται στον Χάρτη των Θεμελιωδών Δικαιωμάτων της Ευρωπαϊκής Ένωσης. Εάν η παρούσα οδηγία απαιτεί να προβλέπεται εκ του νόμου η πρόσβαση των φορολογικών αρχών σε δεδομένα προσωπικού χαρακτήρα, τούτο δεν συνεπάγεται κατ' ανάγκη πράξη από το Κοινοβούλιο και δεν θίγει τη συνταγματική τάξη του οικείου κράτους μέλους. Ωστόσο, τέτοιου είδους νομοθεσία θα πρέπει να είναι σαφής και ακριβής, η δε εφαρμογή της θα πρέπει να είναι σαφής και προβλέψιμη για τα πρόσωπα που υπόκεινται σε αυτήν, σύμφωνα με τη νομολογία του Δικαστηρίου της Ευρωπαϊκής Ένωσης και του Ευρωπαϊκού Δικαστηρίου Ανθρωπίνων Δικαιωμάτων.

                  (7)

                  Δεδομένου ότι ο στόχος της παρούσας οδηγίας, δηλαδή η αποδοτική διοικητική συνεργασία μεταξύ των κρατών μελών και η αποτελεσματική παρακολούθησή της κατά τρόπο συμβατό με την εύρυθμη λειτουργία της εσωτερικής αγοράς, δεν είναι δυνατόν να επιτευχθεί επαρκώς από τα κράτη μέλη αλλά μπορεί, αντιθέτως, λόγω της απαιτούμενης ομοιομορφίας και αποτελεσματικότητας, να επιτευχθεί καλύτερα σε ενωσιακό επίπεδο, η Ένωση μπορεί να θεσπίσει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως ορίζεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη του συγκεκριμένου στόχου.

                  (8)

                  Τα χρηματοπιστωτικά ιδρύματα έχουν ήδη αρχίσει να εφαρμόζουν τη διαδικασία δέουσας επιμέλειας ως προς τον πελάτη δυνάμει της οδηγίας 2011/16/ΕΕ και οι πρώτες ανταλλαγές πρέπει να ολοκληρωθούν έως τον Σεπτέμβριο του 2017. Ως εκ τούτου, προκειμένου να διασφαλιστεί ότι η αποτελεσματική παρακολούθηση της εφαρμογής της εν λόγω οδηγίας δεν θα καθυστερήσει, η παρούσα τροποποιητική οδηγία θα πρέπει να τεθεί σε ισχύ και να μεταφερθεί στο εθνικό δίκαιο το συντομότερο δυνατόν και το αργότερο την 1η Ιανουαρίου 2018.

                  (9)

                  Ως εκ τούτου, η οδηγία 2011/16/ΕΕ θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
      Άρθρο 1
      Στο άρθρο 22 της οδηγίας 2011/16/ΕΕ, παρεμβάλλεται η ακόλουθη παράγραφος:

         «1α.   Για τους σκοπούς της εφαρμογής και επιβολής των νομοθεσιών των κρατών μελών που θέτουν σε ισχύ την παρούσα οδηγία και για να διασφαλιστεί η λειτουργία της διοικητικής συνεργασίας που θεσπίζει, τα κράτη μέλη προβλέπουν στη νομοθεσία τους την πρόσβαση των φορολογικών αρχών στους μηχανισμούς, τις διαδικασίες, τα έγγραφα και τις πληροφορίες που αναφέρονται στα άρθρα 13, 30, 31 και 40 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (*1).

      Άρθρο 2
      1.   Τα κράτη μέλη θεσπίζουν και δημοσιεύουν, το αργότερο έως τις 31 Δεκεμβρίου 2017, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.
      Εφαρμόζουν τα εν λόγω μέτρα από την 1η Ιανουαρίου 2018.
      Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.
      2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.
      Άρθρο 3
      Η παρούσα οδηγία αρχίζει να ισχύει την ημερομηνία της έκδοσής της.
      Άρθρο 4
      Η παρούσα οδηγία απευθύνεται στα κράτη μέλη.

         Βρυξέλλες, 6 Δεκεμβρίου 2016.

               Για το Συμβούλιο

               Ο Πρόεδρος

            P. KAŽIMÍR

         (1)  Γνώμη της 22ας Νοεμβρίου 2016 (δεν έχει ακόμη δημοσιευθεί στην Επίσημη Εφημερίδα).

         (2)  Γνώμη της 19ης Οκτωβρίου 2016 (δεν έχει ακόμη δημοσιευθεί στην Επίσημη Εφημερίδα).

         (3)  Οδηγία 2014/107/ΕΕ του Συμβουλίου, της 9ης Δεκεμβρίου 2014, για την τροποποίηση της οδηγίας 2011/16/ΕΕ όσον αφορά την υποχρεωτική αυτόματη ανταλλαγή πληροφοριών στον φορολογικό τομέα (ΕΕ L 359 της 16.12.2014, σ. 1).

         (4)  Οδηγία 2011/16/EE του Συμβουλίου, της 15ης Φεβρουαρίου 2011, σχετικά με τη διοικητική συνεργασία στον τομέα της φορολογίας και με την κατάργηση της οδηγίας 77/799/ΕΟΚ (ΕΕ L 64 της 11.3.2011, σ. 1).

         (5)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).


Avis juridique important

|

32003L0050

Οδηγία 2003/50/ΕΚ του Συμβουλίου, της 11ης Ιουνίου 2003, για την τροποποίηση της οδηγίας 91/68/ΕΟΚ όσον αφορά την ενίσχυση των ελέγχων των κινήσεων των αιγοπροβάτων

Επίσημη Εφημερίδα αριθ. L 169 της 08/07/2003 σ. 0051 - 0066

Οδηγία 2003/50/ΕΚ του Συμβουλίουτης 11ης Ιουνίου 2003για την τροποποίηση της οδηγίας 91/68/ΕΟΚ όσον αφορά την ενίσχυση των ελέγχων των κινήσεων των αιγοπροβάτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Η οδηγία 91/68/ΕΟΚ του Συμβουλίου(4), θεσπίζει τους υγειονομικούς όρους που διέπουν το ενδοκοινοτικό εμπόριο των αιγοπροβάτων.(2) Η οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(5) τροποποιήθηκε και ενημερώθηκε από την οδηγία 97/12/ΕΚ(6), ώστε να ληφθούν υπόψη οι εξελίξεις του τομέα των ζώων στην Κοινότητα.(3) Τα αιγοπρόβατα έχουν με τα βοοειδή και τους χοίρους όχι μόνον παρόμοια συστήματα εκτροφής αλλά παρουσιάζουν την ίδια ευπάθεια σε ένα κοινό φάσμα ασθενειών.(4) Οι μετακινήσεις των προβάτων συνέβαλαν σε μεγάλο βαθμό στη διάδοση του αφθώδους πυρετού σε ορισμένα μέρη της Κοινότητας κατά τη διάρκεια της επιδημίας του 2001. Οι υγειονομικοί όροι για το ενδοκοινοτικό εμπόριο των αιγοπροβάτων είχαν, κατά συνέπεια, ενισχυθεί με την απόφαση 2001/327/ΕΚ της Επιτροπής, της 24ης Απριλίου 2001, για τον περιορισμό στη μετακίνηση ζώων των ευπαθών ειδών σε σχέση με τον αφθώδη πυρετό και για την κατάργηση της απόφασης 2001/263/ΕΚ(7).(5) Όταν έληξε η κρίση του αφθώδους πυρετού του 2001, διοργανώθηκε από κοινού από τη βελγική προεδρία του Συμβουλίου και την Επιτροπή, το Δεκέμβριο του 2001, διάσκεψη για την πρόληψη και τον έλεγχο του αφθώδους πυρετού, ώστε να συναχθούν τα πρώτα συμπεράσματα από την επιδημία του 2001. Η διάσκεψη κάλεσε την Επιτροπή να υποβάλει κατάλληλες προτάσεις κοινοτικής νομοθεσίας ώστε να αποφεύγονται στο μέλλον τέτοιες επιδημίες και, σε περίπτωση που συμβούν, να ελαχιστοποιούνται οι οικονομικές επιπτώσεις. Μεταξύ άλλων, ζητήθηκε να ελέγχονται αποτελεσματικότερα, όσον αφορά τις παρεχόμενες υγειονομικές εγγυήσεις, οι μετακινήσεις των ευπαθών ζώων.(6) Ως εκ τούτου, η οδηγία αποσκοπεί στην ενίσχυση των ελέγχων των μετακινήσεων των αιγοπροβάτων, ώστε να ενισχυθούν οι υγειονομικές εγγυήσεις που παρέχονται από τα κράτη μέλη για το ενδοκοινοτικό εμπόριο ζώων αυτών των ειδών σύμφωνα με την οδηγία 64/432/ΕΟΚ.(7) Είναι αναγκαίο να προβλεφθεί ταχεία διαδικασία για την ενημέρωση των υγειονομικών πιστοποιητικών.(8) Ως εκ τούτου, πρέπει να τροποποιηθεί η οδηγία 91/68/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 91/68/ΕΟΚ τροποποιείται ως εξής:1. Το άρθρο 2 αντικαθίσταται από το ακόλουθο κείμενο:"Άρθρο 2α) Εφόσον συντρέχει περίπτωση, ισχύουν οι ορισμοί που περιέχονται στο άρθρο 2 της οδηγίας 90/425/ΕΟΚ και στο άρθρο 2 της οδηγίας 91/628/ΕΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(8).β) Επιπλέον, για τους σκοπούς της παρούσας οδηγίας, ισχύουν οι ακόλουθοι ορισμοί:1. 'αιγοπρόβατα σφαγής': τα αιγοπρόβατα που οδηγούνται στο σφαγείο είτε κατευθείαν είτε αφού περάσουν από εγκεκριμένο κέντρο συγκέντρωσης προκειμένου να σφαγούν·2. 'αιγοπρόβατα εκτροφής': αιγοπρόβατα διαφορετικά από αυτά που αναφέρονται στα σημεία 1 και 3, που οδηγούνται στον τόπο προορισμού είτε κατευθείαν είτε αφού περάσουν από εγκεκριμένο κέντρο συγκέντρωσης, προς εκτροφή ή παραγωγή·3. 'αιγοπρόβατα πάχυνσης': αιγοπρόβατα διαφορετικά από αυτά που αναφέρονται στα σημεία 1 και 2, που οδηγούνται στον τόπο προορισμού είτε κατευθείαν είτε αφού περάσουν από εγκεκριμένο κέντρο συγκέντρωσης, προς εκτροφή με σκοπό τη μελλοντική σφαγή·4. 'εκμετάλλευση αιγοπροβάτων επίσημα απαλλαγμένη από βρουκέλλωση' εκμετάλλευση η οποία πληροί τους όρους που προβλέπονται στο τμήμα Ι του κεφαλαίου 1 του παραρτήματος Α·5. 'εκμετάλλευση αιγοπροβάτων απαλλαγμένη από βρουκέλλωση' εκμετάλλευση η οποία πληροί τους όρους που προβλέπονται στο κεφάλαιο 2 του παραρτήματος Α·6. 'ασθένειες υποχρεωτικής δήλωσης': οι ασθένειες που απαριθμούνται στο παράρτημα Β, τμήμα Ι·7. 'επίσημος κτηνίατρος': κτηνίατρος που ορίζεται από την αρμόδια αρχή του κράτους μέλους·8. 'εκμετάλλευση προέλευσης': εκμετάλλευση στην οποία τα αιγοπρόβατα έχουν παραμείνει αδιαλείπτως σύμφωνα με τις προδιαγραφές της παρούσας οδηγίας και στην οποία τηρούνται μητρώα που αποδεικνύουν την παραμονή των ζώων τα οποία ενδέχεται να εξεταστούν από τις αρμόδιες αρχές·9. 'κέντρο συγκέντρωσης': τα κέντρα συλλογής και οι αγορές όπου, υπό την επίβλεψη του επίσημου κτηνιάτρου, συγκεντρώνονται αιγοπρόβατα προερχόμενα από διαφορετικές εκμεταλλεύσεις με σκοπό να σχηματίσουν παρτίδες ζώων προοριζόμενες για εθνική μετακίνηση·10. 'εγκεκριμένο κέντρο συγκέντρωσης': κάθε χώρος όπου συγκεντρώνονται αιγοπρόβατα προερχόμενα από διαφορετικές εκμεταλλεύσεις με σκοπό να σχηματίσουν παρτίδες ζώων προοριζόμενες για ενδοκοινοτικό εμπόριο·11. 'έμπορος': το φυσικό ή νομικό πρόσωπο που προβαίνει αμέσως ή εμμέσως σε αγοραπωλησίες ζώων για εμπορικούς σκοπούς και παρουσιάζει κύκλο εργασιών από τα ζώα αυτά, και το οποίο, εντός 29 το πολύ ημερών από την αγορά, τα μεταπωλεί ή τα μεταφέρει από τον πρώτο χώρο σε άλλον ή απευθείας σε σφαγείου που δεν του ανήκει·12. 'εγκεκριμένες εγκαταστάσεις του εμπόρου': οι εγκαταστάσεις που διευθύνει ο έμπορος κατά τον ορισμό του σημείου 11 και στις οποίες τα αιγοπρόβατα που προέρχονται από διάφορες εκμεταλλεύσεις ομαδοποιούνται για να αποτελέσουν αποστολές ζώων προοριζόμενων για το ενδοκοινοτικό εμπόριο·13. 'μεταφορέας': το φυσικό ή νομικό πρόσωπο που αναφέρεται στο άρθρο 5 της οδηγίας 91/628/ΕΟΚ·14. 'περιοχή': τμήμα της επικράτειας ενός κράτους μέλους, επιφανείας 2000 km2 τουλάχιστον, που επιθεωρείται από τις αρμόδιες αρχές και περιλαμβάνει τουλάχιστον μια από τις ακόλουθες διοικητικές περιοχές:>ΘΕΣΗ ΠΙΝΑΚΑ>"2. Στο άρθρο 3 προστίθενται τα εξής:"Άρθρο 31. Τα αιγοπρόβατα σφαγής μπορούν να αποτελούν αντικείμενο εμπορίου μόνον εφόσον πληρούν τις προϋποθέσεις που καθορίζονται στα άρθρα 4, 4α, 4β και 4γ.2. Τα αιγοπρόβατα πάχυνσης μπορούν να προορίζονται για το εμπόριο μόνον εφόσον πληρούν τις προϋποθέσεις που καθορίζονται στα άρθρα 4, 4β, 5 και 6, με την επιφύλαξη των τυχόν συμπληρωματικών εγγυήσεων που απαιτούνται κατ' εφαρμογή των άρθρων 7 και 8.3. Τα αιγοπρόβατα εκτροφής μπορούν να προορίζονται για το εμπόριο μόνον εφόσον πληρούν τις προϋποθέσεις που καθορίζονται στα άρθρα 4, 4α, 4β, 5 και 6, με την επιφύλαξη των τυχόν συμπληρωματικών εγγυήσεων που απαιτούνται κατ' εφαρμογή των άρθρων 7 και 8.4. Κατά παρέκκλιση από τις διατάξεις των παραγράφων 2 και 3, οι αρμόδιες αρχές των κρατών μελών προορισμού μπορούν να παραχωρούν γενικές ή περιορισμένες παρεκκλίσεις για τη διακίνηση των αιγοπροβάτων αναπαραγωγής, εκτροφής και πάχυνσης τα οποία οδηγούνται αποκλειστικά σε προσωρινή βοσκή κοντά στα εσωτερικά σύνορα της Κοινότητας. Τα κράτη μέλη που κάνουν χρήση της εν λόγω παρέκκλισης ενημερώνουν την Επιτροπή για το περιεχόμενο των χορηγούμενων παρεκκλίσεων.5. Τα αιγοπρόβατα που καλύπτονται από την παρούσα οδηγία δεν πρέπει, από την αναχώρηση από την εκμετάλλευση προέλευσης μέχρι την άφιξή τους στον προορισμό τους, να έρχονται ποτέ σε επαφή με άλλα αρτιοδάκτυλα πλην των ζώων του ίδιου υγειονομικού χαρακτηρισμού."3. Το άρθρο 4 αντικαθίσταται από το ακόλουθο κείμενο:"Άρθρο 41. Τα κράτη μέλη διασφαλίζουν ότι τα αιγοπρόβατα:α) αναγνωρίζονται και καταγράφονται σύμφωνα με την κοινοτική νομοθεσία·β) επιθεωρούνται από επίσημο κτηνίατρο κατά τη διάρκεια των 24 ωρών που προηγούνται της φόρτωσης των ζώων και δεν εμφανίζουν κανένα κλινικό σύμπτωμα ασθένειας·γ) δεν προέρχονται από εκμετάλλευση ή δεν έχουν έρθει σε επαφή με ζώα εκμετάλλευσης η οποία τελεί υπό απαγόρευση στο πλαίσιο υγειονομικών μέτρων· η περίοδος αυτής της απαγόρευσης πρέπει να διαρκεί μετά τη σφαγή ή/και τη διάθεση του τελευταίου ζώου που έχει προσβληθεί ή είναι ευπαθές σε μια από τις ασθένειες που αναφέρονται στα σημεία i), ii), ή iii), για τουλάχιστον:i) 42 ημέρες σε περίπτωση βρουκέλλωσης·ii) 30 ημέρες σε περίπτωση λύσσας·iii) 15 ημέρες σε περίπτωση άνθρακα·δ) δεν προέρχονται από εκμετάλλευση ή δεν έχουν έρθει σε επαφή με ζώα εκμετάλλευσης μιας περιοχής η οποία, για υγειονομικούς λόγους, τελεί υπό απαγόρευση ή περιορισμό που επηρεάζει τα σχετικά είδη σύμφωνα με την κοινοτική ή/και την εθνική νομοθεσία·ε) δεν πρέπει να αποτελούν αντικείμενο υγειονομικών μέτρων δυνάμει της κοινοτικής νομοθεσίας για τον αφθώδη πυρετό ούτε να έχουν εμβολιασθεί κατά του αφθώδους πυρετού.2. Τα κράτη μέλη διασφαλίζουν ότι τα ακόλουθα ζώα δεν αποτελούν αντικείμενο εμπορίου:α) αιγοπρόβατα τα οποία ενδέχεται να πρέπει να σφαγούν στο πλαίσιο εθνικού προγράμματος για την εξάλειψη νόσων που δεν αναφέρονται στο παράρτημα Γ της οδηγίας 90/425/ΕΟΚ ή στο κεφάλαιο I του παραρτήματος B της παρούσας οδηγίας·β) αιγοπρόβατα τα οποία δεν μπορούν να διατεθούν στο εμπόριο στο έδαφός τους για υγειονομικούς λόγους ή λόγους υγείας των ζώων που αιτιολογούνται από το άρθρο 30 της συνθήκης.3. Τα κράτη μέλη διασφαλίζουν ότι τα αιγοπρόβατα πρέπει:α) να έχουν γεννηθεί και εκτραφεί από τη γέννησή τους στην Κοινότητα, ήβ) να έχουν εισαχθεί από τρίτη χώρα σύμφωνα με την κοινοτική νομοθεσία."4. Παρεμβάλλονται τα ακόλουθα άρθρα:"Άρθρο 4α1. Τα κράτη μέλη μεριμνούν ώστε, στο εμπόριο αιγοπροβάτων σφαγής, εκτροφής και πάχυνσης, δεν αποστέλλονται σε άλλο κράτος μέλος, εκτός εάν τα ζώα αυτά:α) έχουν παραμείνει αδιαλείπτως στην εκμετάλλευση προέλευσης επί 30 τουλάχιστον ημέρες ή από τη γέννησή τους και εντεύθεν, εάν τα ζώα είναι νεώτερα των 30 ημερών·β) δεν προέρχονται από εκμετάλλευση στην οποία έχουν εισαχθεί αιγοπρόβατα κατά τη διάρκεια των 21 ημερών που προηγούνται της αποστολής καιγ) δεν προέρχονται από εκμετάλλευση στην οποία έχουν εισαχθεί δίχηλα από τρίτη χώρα κατά τη διάρκεια των 30 ημερών που προηγούνται της αποστολής.2. Κατά παρέκκλιση από τις διατάξεις της παραγράφου 1 στοιχεία β) και γ), τα κράτη μέλη δύνανται να επιτρέπουν την αποστολή αιγοπροβάτων σε άλλο κράτος μέλος, εφόσον τα ζώα περί των οποίων η παράγραφος 1 στοιχεία β) και γ) έχουν απομονωθεί εντελώς από όλα τα άλλα ζώα της εκμετάλλευσης.Άρθρο 4β1. Τα κράτη μέλη διασφαλίζουν ότι οι όροι που καθορίζονται στις παραγράφους 2 έως 6 εφαρμόζονται στο ενδοκοινοτικό εμπόριο σε όλα τα αιγοπρόβατα.2. Τα ζώα δεν πρέπει να βρίσκονται εκτός της εκμετάλλευσης προέλευσής τους για περισσότερες από έξι ημέρες πριν από την τελευταία πιστοποίησή τους για εμπόριο στον τελικό προορισμό σε άλλο κράτος μέλος σύμφωνα με τα αναφερόμενα στο υγειονομικό πιστοποιητικό.Με την επιφύλαξη του άρθρου 9 παράγραφος 1, σε περίπτωση θαλάσσιας μεταφοράς, η προθεσμία των έξι ημερών παρατείνεται κατά το χρόνο που διαρκεί το θαλάσσιο ταξίδι.3. Μετά την αναχώρηση από την εκμετάλλευση προέλευσης, τα ζώα αποστέλλονται απευθείας στον προορισμό σε άλλο κράτος μέλος.4. Κατά παρέκκλιση από την παράγραφο 3, τα αιγοπρόβατα επιτρέπεται, μετά την αναχώρησή τους από την εκμετάλλευση προέλευσης και πριν από την άφιξή τους στον προορισμό τους σε άλλο κράτος μέλος, να διαμετακομίζονται μέσω ενός μόνον εγκεκριμένου κέντρου συγκέντρωσης, το οποίο βρίσκεται στο κράτος μέλος προέλευσης.Για τα αιγοπρόβατα σφαγής, αντί του εγκεκριμένου κέντρου συγκέντρωσης, μπορεί να χρησιμοποιούνται οι εγκαταστάσεις εγκεκριμένου εμπόρου οι οποίες βρίσκονται στο κράτος μέλος προέλευσης.5. Τα ζώα σφαγής που κατά την άφιξή τους στο κράτος μέλος προορισμού οδηγήθηκαν απευθείας σε σφαγείο σφάζονται το συντομότερο δυνατόν, αλλά τουλάχιστον εντός 72 ωρών από την άφιξή τους.6. Με την επιφύλαξη του άρθρου 3 παράγραφος 5, τα κράτη μέλη μεριμνούν ώστε τα ζώα που εμπίπτουν στην παρούσα οδηγία να μην θέτουν σε κίνδυνο την υγειονομική κατάσταση των αιγοπροβάτων που δεν προορίζονται για το ενδοκοινοτικό εμπόριο σε όλο το διάστημα από την αναχώρησή τους από την εκμετάλλευση προέλευσης μέχρι την άφιξή τους στον προορισμό τους.Άρθρο 4γ1. Κατά παρέκκλιση από το άρθρο 4α παράγραφος 1 στοιχείο α), επιτρέπεται το εμπόριο αιγοπροβάτων σφαγής ύστερα από περίοδο συνεχούς παραμονής 21 τουλάχιστον ημερών στην εκμετάλλευση προέλευσης.2. Κατά παρέκκλιση από το άρθρο 4α παράγραφος 1 στοιχείο β), και με την επιφύλαξη της παραγράφου 1 και του άρθρου 4β παράγραφος 2, τα αιγοπρόβατα σφαγής επιτρέπεται να αποστέλλονται από την εκμετάλλευση προέλευσης, στην οποία έχουν εισαχθεί αιγοπρόβατα κατά τη διάρκεια των 21 ημερών που προηγούνται της αποστολής, εφόσον αποστέλλονται απευθείας σε σφαγείο άλλου κράτους μέλους προς άμεση σφαγή χωρίς να διέρχονται από κέντρο συγκέντρωσης ή από σημείο στάσης το οποίο έχει συσταθεί σύμφωνα με την οδηγία 91/628/ΕΟΚ.3. Κατά παρέκκλιση από το άρθρο 4β παράγραφοι 3 και 4 και με την επιφύλαξη των διατάξεων του άρθρου 4β παράγραφος 2, τα αιγοπρόβατα σφαγής επιτρέπεται, μετά την αναχώρησή τους από την εκμετάλλευση προέλευσης, να διέρχονται από ένα επιπλέον κέντρο συγκέντρωσης υπό τους ακόλουθους εναλλακτικούς όρους:α) τα ζώα, πριν διέλθουν από το εγκεκριμένο κέντρο συγκέντρωσης που αναφέρεται στο άρθρο 4β παράγραφος 4, το ευρισκόμενο στο κράτος μέλος προέλευσης, τηρούν τους ακόλουθους όρους:i) μετά την αναχώρηση από την εκμετάλλευση προέλευσης, τα ζώα διέρχονται από ένα μόνον κέντρο συγκέντρωσης υπό επίσημη επιτήρηση, το οποίο επιτρέπει ταυτόχρονα μόνον ζώα του ίδιου τουλάχιστον υγειονομικού χαρακτηρισμού, καιii) με την επιφύλαξη της κοινοτικής νομοθεσίας για την ταυτοποίηση των αιγοπροβάτων, το αργότερο στο κέντρο αυτό συγκέντρωσης, τα ζώα ταυτοποιούνται ατομικά ώστε να είναι δυνατόν, σε κάθε περίπτωση, να προσδιορίζεται η εκμετάλλευση προέλευσης καιiii) από το κέντρο συγκέντρωσης, τα ζώα, συνοδευόμενα από επίσημο κτηνιατρικό έγγραφο, μεταφέρονται στο εγκεκριμένο κέντρο συγκέντρωσης που αναφέρεται στο άρθρο 4β παράγραφος 4 προκειμένου να πιστοποιηθούν και να αποσταλούν απευθείας σε σφαγείο του κράτους μέλους προορισμού,είτεβ) τα ζώα επιτρέπεται, μετά την αποστολή τους από το κράτος μέλος προέλευσης, να διέρχονται από ένα εγκεκριμένο κέντρο συγκέντρωσης πριν αποσταλούν στο σφαγείο του κράτους μέλους προορισμού υπό τους ακόλουθους όρους:i) είτε το κέντρο συγκέντρωσης βρίσκεται στο κράτος μέλος προορισμού από το οποίο τα ζώα πρέπει να μεταφερθούν υπό την ευθύνη του επίσημου κτηνιάτρου απευθείας σε σφαγείο προκειμένου να σφαγούν εντός πέντε ημερών από την άφιξή τους στο εγκεκριμένο κέντρο συγκέντρωσης, είτεii) το εγκεκριμένο κέντρο συγκέντρωσης βρίσκεται σε κράτος μέλος διαμετακόμισης από το οποίο τα ζώα μεταφέρονται απευθείας στο σφαγείο στο κράτος μέλος προορισμού που αναγράφεται στο υγειονομικό πιστοποιητικό των ζώων το εκδιδόμενο βάσει του άρθρου 9 παράγραφος 6."5. Το άρθρο 8α αντικαθίσταται από το ακόλουθο κείμενο:"Άρθρο 8α1. Τα κράτη μέλη μεριμνούν ώστε τα κέντρα συγκέντρωσης να πληρούν τουλάχιστον τις ακόλουθες προϋποθέσεις προκειμένου να εγκριθούν από την αρμόδια αρχή:α) επιτηρούνται από επίσημο κτηνίατρο ο οποίος μεριμνά ότι τηρούνται ιδίως οι προϋποθέσεις του άρθρου 3 παράγραφος 5·β) βρίσκονται σε περιοχή για την οποία δεν ισχύουν απαγορευτικά ή περιοριστικά μέτρα σύμφωνα με την κοινοτική ή/και εθνική νομοθεσία·γ) καθαρίζονται και απολυμαίνονται πριν από τη χρήση, όπως απαιτεί ο επίσημος κτηνίατρος·δ) λαμβάνοντας υπόψη τη χωρητικότητα των κέντρων συγκέντρωσης, πρέπει να διαθέτουν:- εγκατάσταση αποκλειστικά για τον σκοπό αυτόν, όταν χρησιμοποιούνται ως κέντρα συγκέντρωσης,- κατάλληλες εγκαταστάσεις για τη φόρτωση και την εκφόρτωση των ζώων, τον κατάλληλο σταβλισμό τους, την παροχή νερού και τροφής, καθώς και για την παροχή των απαιτούμενων φροντίδων· οι εγκαταστάσεις αυτές πρέπει να καθαρίζονται και να απολυμαίνονται εύκολα,- κατάλληλες υποδομές επιθεώρησης,- κατάλληλες υποδομές απομόνωσης,- κατάλληλο εξοπλισμό καθαρισμού και απολύμανσης χώρων και οχημάτων,- κατάλληλο χώρο για την αποθήκευση των ζωοτροφών, της στρωμνής και της κόπρου,- κατάλληλο σύστημα συλλογής λυμάτων,- γραφείο ή χώρο για τον επίσημο κτηνίατρο·ε) δέχονται μόνον ζώα ταυτοποιούμενα σύμφωνα με την κοινοτική νομοθεσία και τηρούν τους όρους υγιεινής των ζώων που καθορίζονται από την παρούσα οδηγία για τη συγκεκριμένη κατηγορία ζώων. Για τον σκοπό αυτόν, όταν εισάγονται ζώα, ο ιδιοκτήτης ή ο επιστάτης του κέντρου ελέγχει εάν τα ζώα συνοδεύονται από τα υγειονομικά ή άλλα συνοδευτικά έγγραφα που απαιτούνται για τα είδη ή τις κατηγορίες τους·στ) επιθεωρούνται τακτικά από την αρμόδια αρχή, προκειμένου να διασφαλίζεται ότι πληρούνται συνεχώς οι προϋποθέσεις έγκρισης.2. Ο ιδιοκτήτης ή ο επιστάτης του κέντρου συγκέντρωσης υποχρεούται, βάσει των συνοδευτικών εγγράφων ή των αναγνωριστικών αριθμών ή σημείων των ζώων, να καταχωρεί σε μητρώο ή σε βάση δεδομένων και να διατηρεί για τρία τουλάχιστον έτη τις ακόλουθες πληροφορίες:- το όνομα του ιδιοκτήτη, την προέλευση, την ημερομηνία εισόδου και εξόδου, τον αριθμό και τα αναγνωριστικά σημεία των αιγοπροβάτων ή τον αριθμό μητρώου της εκμετάλλευσης προέλευσης των ζώων που εισέρχονται στο κέντρο, κατά περίπτωση την έγκριση ή τον αριθμό έγκρισης ή μητρώου του κέντρου συγκέντρωσης μέσω του οποίου διήλθαν τα ζώα πριν εισέλθουν στο κέντρο, καθώς και τον προβλεπόμενο προορισμό τους,- τον αριθμό μητρώου του μεταφορέα και τον αριθμό κυκλοφορίας του φορτηγού που παραδίδει ή παραλαμβάνει ζώα στο κέντρο.3. Η αρμόδια αρχή χορηγεί αριθμό έγκρισης σε κάθε εγκεκριμένο κέντρο συγκέντρωσης. Η έγκριση αυτή μπορεί να περιορίζεται στο ένα ή στο άλλο από τα είδη που καλύπτει η παρούσα οδηγία ή σε ζώα εκτροφής ή πάχυνσης, ή σε ζώα σφαγής. Η αρμόδια αρχή κοινοποιεί στην Επιτροπή τον κατάλογο των εγκεκριμένων κέντρων συγκέντρωσης, καθώς και κάθε ενδεχόμενη μεταβολή. Η Επιτροπή κοινοποιεί τον κατάλογο αυτό στα κράτη μέλη στο πλαίσιο της επιτροπής που αναφέρεται στο άρθρο 15 παράγραφος 1.4. H αρμόδια αρχή μπορεί να αναστέλλει ή να ανακαλεί την έγκριση σε περίπτωση μη συμμόρφωσης προς το παρόν άρθρο ή άλλες συναφείς διατάξεις της παρούσας οδηγίας ή άλλων οδηγιών σχετικά με τους υγειονομικούς περιορισμούς. Η έγκριση μπορεί να αποκαθίσταται όταν η αρμόδια αρχή βεβαιώνεται ότι το κέντρο συγκέντρωσης τηρεί πλήρως όλες τις σχετικές διατάξεις της παρούσας οδηγίας.5. Η αρμόδια αρχή μεριμνά ώστε τα λειτουργούντα κέντρα συγκέντρωσης να διαθέτουν επαρκή αριθμό εγκεκριμένων κτηνιάτρων για την εκπλήρωση όλων των καθηκόντων.6. Τυχόν λεπτομερείς κανόνες για την ομοιόμορφη εφαρμογή του παρόντος άρθρου καθορίζονται με τη διαδικασία του άρθρου 15 παράγραφος 2."6. Παρεμβάλλονται τα ακόλουθα άρθρα:"Άρθρο 8β1. Τα κράτη μέλη μεριμνούν ώστε όλοι οι έμποροι να καταγράφονται σε μητρώο και, για τους σκοπούς του ενδοκοινοτικού εμπορίου, να εγκρίνονται και να λαμβάνουν αριθμό έγκρισης από την αρμόδια αρχή, ώστε οι εγκεκριμένοι έμποροι να πληρούν τουλάχιστον τις ακόλουθες προϋποθέσεις:α) πρέπει να εμπορεύονται μόνον ζώα που είναι ταυτοποιημένα και προέρχονται από εκμεταλλεύσεις που πληρούν τους όρους των άρθρων 3. Για τον σκοπό αυτόν, ο έμπορος εξασφαλίζει ότι τα ζώα φέρουν τα κατάλληλα αναγνωριστικά σημεία και συνοδεύονται από τα ενδεδειγμένα υγειονομικά έγγραφα, σύμφωνα με την παρούσα οδηγία·β) ο έμπορος υποχρεούται, είτε βάσει του εγγράφου που συνοδεύει τα ζώα, είτε βάσει των αναγνωριστικών αριθμών ή σημείων των ζώων, να τηρεί μητρώο ή βάση δεδομένων και να διατηρεί επί τρία τουλάχιστον έτη τα ακόλουθα στοιχεία:- το όνομα του ιδιοκτήτη, την προέλευση, την ημερομηνία αγοράς, τις κατηγορίες, τον αριθμό και τα αναγνωριστικά σημεία των αιγοπροβάτων ή τον αριθμό μητρώου της εκμετάλλευσης προέλευσης των αγοραζόμενων ζώων, κατά περίπτωση δε την έγκριση ή τον αριθμό έγκρισης ή μητρώου του κέντρου συγκέντρωσης μέσω του οποίου διήλθαν τα ζώα πριν εισέλθουν στο κέντρο καθώς και τον προορισμό τους,- τον αριθμό μητρώου του μεταφορέα και τον αριθμό κυκλοφορίας του φορτηγού που παραδίδει και παραλαμβάνει ζώα,- το όνομα και τη διεύθυνση του αγοραστή και τον προορισμό του ζώου,- αντίγραφα των σχεδίων δρομολογίου ή/και αύξοντα αριθμό των υγειονομικών πιστοποιητικών·γ) όταν ο έμπορος διατηρεί ζώα στις εγκαταστάσεις του, διασφαλίζει ότι:- παρέχεται ειδική εκπαίδευση στο υπεύθυνο για τα ζώα προσωπικό όσον αφορά την εφαρμογή των απαιτήσεων της παρούσας οδηγίας, καθώς και όσον αφορά τη φροντίδα και τις συνθήκες διαβίωσης των ζώων,- τα ζώα ελέγχονται τακτικά και, εφόσον απαιτείται, υποβάλλονται σε δοκιμές από τον επίσημο κτηνίατρο και ότι λαμβάνονται όλα τα αναγκαία μέτρα για την πρόληψη της εξάπλωσης ασθενειών.2. Τα κράτη μέλη μεριμνούν ώστε όλες οι εγκαταστάσεις που χρησιμοποιούν οι έμποροι για την άσκηση του επαγγέλματός τους να καταγράφονται σε μητρώο, να λαμβάνουν αριθμό έγκρισης από την αρμόδια αρχή και να πληρούν τουλάχιστον τις ακόλουθες προϋποθέσεις:α) επιτηρούνται από επίσημο κτηνίατρο·β) ευρίσκονται σε περιοχή που δεν τελεί υπό απαγόρευση ή περιορισμό σύμφωνα με τη σχετική κοινοτική ή εθνική νομοθεσία·γ) διαθέτουν:- κατάλληλες εγκαταστάσεις με την απαιτούμενη χωρητικότητα, ιδίως δε τις ενδεδειγμένες υποδομές για την επιθεώρηση και την απομόνωση έτσι ώστε να μπορούν να απομονώνονται όλα τα ζώα σε περίπτωση εμφανίσεως μεταδοτικής ασθένειας,- κατάλληλες εγκαταστάσεις για την εκφόρτωση των ζώων και, εφόσον απαιτείται, τον κατάλληλο σταβλισμό τους, την παροχή νερού και τροφής καθώς και των τυχόν απαιτούμενων φροντίδων· οι εγκαταστάσεις αυτές πρέπει να καθαρίζονται και να απολυμαίνονται εύκολα,- κατάλληλο χώρο αποθήκευσης της στρωμνής και της κόπρου,- κατάλληλο σύστημα συλλογής λυμάτων·δ) πριν από κάθε χρήση, οι εγκαταστάσεις καθαρίζονται και απολυμαίνονται σύμφωνα με τις οδηγίες του επισήμου κτηνιάτρου.3. H αρμόδια αρχή μπορεί να αναστέλλει ή να ανακαλεί την έγκριση σε περίπτωση μη συμμόρφωσης προς το παρόν άρθρο ή άλλες συναφείς διατάξεις της παρούσας οδηγίας ή άλλων οδηγιών σχετικά με τους υγειονομικούς περιορισμούς. Η έγκριση μπορεί να αποκαθίσταται όταν η αρμόδια αρχή βεβαιώνεται ότι ο έμπορος τηρεί πλήρως όλες τις σχετικές διατάξεις της παρούσας οδηγίας.4. Η αρμόδια αρχή πραγματοποιεί τακτικά επιθεωρήσεις για να βεβαιώνεται ότι τηρούνται οι απαιτήσεις του παρόντος άρθρου.Άρθρο 8γ1. Τα κράτη μέλη μεριμνούν ώστε οι μεταφορείς που αναφέρονται στο άρθρο 5 της οδηγίας 91/628/ΕΟΚ να ανταποκρίνονται στις ακόλουθες πρόσθετες προϋποθέσεις:α) πρέπει να χρησιμοποιούν για τη μεταφορά των ζώων μεταφορικά μέσα:- κατασκευασμένα κατά τρόπο ώστε τα κόπρανα, η στρωμνή ή η ζωοτροφή να μην μπορούν να χυθούν ή να πέσουν έξω από το όχημα,- που καθαρίζονται και απολυμαίνονται, αμέσως μετά από κάθε μεταφορά ζώων ή οποιουδήποτε προϊόντος που μπορεί να επηρεάσει την υγεία των ζώων, και, αν είναι αναγκαίο, πριν από κάθε νέα φόρτωση ζώων, με απολυμαντικά επισήμως εγκεκριμένα από την αρμόδια αρχή·β) πρέπει είτε να διαθέτουν τις κατάλληλες και εγκεκριμένες από την αρμόδια αρχή εγκαταστάσεις καθαρισμού και απολύμανσης, συμπεριλαμβανομένων των χώρων αποθήκευσης της στρωμνής και της κόπρου, είτε να προσκομίζουν αποδεικτικά ότι οι εργασίες αυτές εκτελούνται από τρίτους εγκεκριμένους από την αρμόδια αρχή.2. Για κάθε όχημα που χρησιμοποιείται για τη μεταφορά ζώων, ο μεταφορέας οφείλει να μεριμνά ότι τηρείται μητρώο, επί τρία τουλάχιστον έτη, με τις ακόλουθες τουλάχιστον πληροφορίες:i) τόποι και ημερομηνίες παραλαβής, καθώς και όνομα ή εταιρική επωνυμία και διεύθυνση της εκμετάλλευσης ή του κέντρου συγκέντρωσης από το οποίο παραλαμβάνονται τα ζώα·ii) τόποι και ημερομηνίες παράδοσης, καθώς και όνομα ή εμπορική επωνυμία και διεύθυνση του ή των παραληπτών·iii) είδος και αριθμός μεταφερόμενων ζώων·iv) ημερομηνία και τόπος απολύμανσης·v) λεπτομέρειες των συνοδευτικών εγγράφων, αριθμός κ.λπ.3. Οι μεταφορείς μεριμνούν ώστε, μεταξύ της αναχώρησης από την εκμετάλλευση ή το κέντρο συγκέντρωσης προέλευσης και της άφιξης στον τόπο προορισμού της, η παρτίδα των ζώων να μην έρχεται ποτέ σε επαφή με ζώα χαμηλότερου υγειονομικού χαρακτηρισμού.4. Τα κράτη μέλη μεριμνούν ώστε οι μεταφορείς να δεσμεύονται γραπτώς ότι ιδίως:- θα λαμβάνονται όλα τα απαιτούμενα μέτρα ώστε να υπάρξει συμμόρφωση προς την παρούσα οδηγία, και ιδίως προς τις διατάξεις του παρόντος άρθρου που αφορούν τα κατάλληλα έγγραφα που πρέπει να συνοδεύουν τα ζώα,- η μεταφορά των ζώων ανατίθεται σε άτομα με την κατάλληλη ικανότητα, επαγγελματική επάρκεια και γνώσεις.5. Σε περίπτωση παράβασης του παρόντος άρθρου, εφαρμόζεται κατ' αναλογία το άρθρο 18 της οδηγίας 91/628/ΕΟΚ για την επιβολή κυρώσεων."7. Το άρθρο 9 αντικαθίσταται από το ακόλουθο κείμενο:"Άρθρο 91. Τα αιγοπρόβατα πρέπει να συνοδεύονται, κατά τη μεταφορά προς τον προορισμό τους, από υγειονομικό πιστοποιητικό σύμφωνο με ένα από τα υποδείγματα Ι, ΙΙ ή ΙΙΙ του παραρτήματος Ε, ανάλογα με την περίπτωση. Το πιστοποιητικό αποτελείται από ένα μόνο φύλλο ή, εάν απαιτούνται περισσότερες σελίδες, έχει τέτοια μορφή ώστε οι σελίδες αυτές να αποτελούν αναπόσπαστο και αδιαίρετο τμήμα του συνόλου, και φέρει αύξοντα αριθμό. Το πιστοποιητικό συντάσσεται την ημέρα της υγειονομικής εξέτασης, σε μια τουλάχιστον από τις επίσημες γλώσσες της χώρας προορισμού. Το πιστοποιητικό ισχύει για δέκα ημέρες από την ημερομηνία διεξαγωγής της υγειονομικής εξέτασης.2. Η υγειονομική εξέταση για την έκδοση του υγειονομικού πιστοποιητικού, συμπεριλαμβανομένων των πρόσθετων εγγυήσεων, για μια παρτίδα ζώων μπορεί να διεξάγεται στην εκμετάλλευση προέλευσης ή σε εγκεκριμένο κέντρο συγκέντρωσης ή, στην περίπτωση ζώων σφαγής, στις εγκαταστάσεις του εμπόρου. Για τον σκοπό αυτόν, η αρμόδια αρχή μεριμνά ώστε τα πιστοποιητικά να συντάσσονται από τον επίσημο κτηνίατρο μετά τις επιθεωρήσεις, τις επισκέψεις και τους ελέγχους που προβλέπονται από την παρούσα οδηγία.3. Ο επίσημος κτηνίατρος του κέντρου συγκέντρωσης διενεργεί όλους τους απαραίτητους ελέγχους στα ζώα που εισέρχονται σε αυτό.4. Όσον αφορά τα αιγοπρόβατα προς πάχυνση και εκτροφή τα οποία αποστέλλονται σε άλλο κράτος μέλος από εγκεκριμένο κέντρο συγκέντρωσης που ευρίσκεται στο κράτος μέλος προέλευσης, το υγειονομικό πιστοποιητικό που αναφέρεται στην παράγραφο 1 και συμμορφώνεται αναλόγως προς το υπόδειγμα ΙΙ ή ΙΙΙ του παραρτήματος Ε, εκδίδεται μόνον βάσει των ελέγχων που προβλέπονται στην παράγραφο 3 και επίσημου εγγράφου που περιέχει τις αναγκαίες πληροφορίες, το οποίο έχει συμπληρώσει ο επίσημος κτηνίατρος που είναι υπεύθυνος για την εκμετάλλευση προέλευσης.5. Όσον αφορά τα αιγοπρόβατα προς σφαγή τα οποία αποστέλλονται σε άλλο κράτος μέλος από εγκεκριμένο κέντρο συγκέντρωσης ή από εγκεκριμένη εγκατάσταση εμπόρου που βρίσκεται στο κράτος μέλος προέλευσης, το υγειονομικό πιστοποιητικό που αναφέρεται στην παράγραφο 1 και συμμορφώνεται προς το υπόδειγμα Ι του παραρτήματος Ε, εκδίδεται μόνον βάσει των ελέγχων που προβλέπονται στην παράγραφο 3 και επίσημου εγγράφου που περιέχει τις αναγκαίες πληροφορίες, το οποίο έχει συμπληρώσει ο επίσημος κτηνίατρος που είναι υπεύθυνος για την εκμετάλλευση προέλευσης ή το κέντρο συγκέντρωσης περί του οποίου το άρθρο 4γ παράγραφος 3 στοιχείο α) σημείο i).6. Όσον αφορά τα αιγοπρόβατα προς σφαγή που περνούν από κέντρο συγκέντρωσης σύμφωνα με το άρθρο 4γ παράγραφος 3 στοιχείο β) σημείο ii), ο επίσημος κτηνίατρος που είναι υπεύθυνος για το κέντρο συγκέντρωσης στο κράτος μέλος διαμετακόμισης χορηγεί βεβαίωση για το κράτος μέλος προορισμού εκδίδοντας ένα δεύτερο υγειονομικό πιστοποιητικό, το οποίο συμμορφώνεται προς το υπόδειγμα Ι του παραρτήματος Ε και το οποίο συμπληρώνει με τα ζητούμενα στοιχεία από το ή τα πρωτότυπα υγειονομικά πιστοποιητικά και το προσαρτά σε επικυρωμένο αντίγραφό του. Στην περίπτωση αυτήν, η συνδυασμένη διάρκεια ισχύος των πιστοποιητικών δεν μπορεί να υπερβαίνει τη διάρκεια που προβλέπεται στην παράγραφο 1.7. Ο επίσημος κτηνίατρος που εκδίδει υγειονομικό πιστοποιητικό για ενδοκοινοτικό εμπόριο σύμφωνα με το υπόδειγμα Ι, ΙΙ ή ΙΙΙ του παραρτήματος Ε, ανάλογα με την περίπτωση, μεριμνά για την καταχώρηση της διακίνησης των ζώων στο σύστημα ΑΝΙΜΟ κατά την ημέρα έκδοσης του πιστοποιητικού."8. Το άρθρο 13 καταργείται.9. Το άρθρο 14 αντικαθίσταται από το ακόλουθο κείμενο:"Άρθρο 141. Το παράρτημα A τροποποιείται από το Συμβούλιο με ειδική πλειοψηφία κατόπιν προτάσεως της Επιτροπής.2. Τα παραρτήματα B, Γ, Δ και Ε τροποποιούνται με τη διαδικασία του άρθρου 15 παράγραφος 2.3. Οι κανόνες εφαρμογής της παρούσας οδηγίας θεσπίζονται με τη διαδικασία του άρθρου 15 παράγραφος 2."10. Το άρθρο 16 καταργείται.11. Το παράρτημα E αντικαθίσταται από το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 2004. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.2. Τα κράτη μέλη ανακοινώνουν στην Επιτροπή τα κείμενα των ουσιωδών διατάξεων εθνικού δικαίου τις οποίες θεσπίζουν στον τομέα που καλύπτεται από την παρούσα οδηγία.Άρθρο 3Η παρούσα οδηγία τίθεται σε ισχύ την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Η παρούσα οδηγία απευθύνεται στα κράτη μέλη.Λουξεμβούργο, 11 Ιουνίου 2003.Για το ΣυμβούλιοΟ ΠρόεδροςΓ. Δρυς(1) ΕΕ C 331 E της 31.12.2002, σ. 287.(2) Γνώμη που διατυπώθηκε στις 17 Δεκεμβρίου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 85 της 8.4.2003, σ. 36.(4) ΕΕ L 46 της 19.2.1991, σ. 19· οδηγία όπως τροποποιήθηκε τελευταία από την απόφαση 2002/261/ΕΚ της Επιτροπής (ΕΕ L 91 της 6.4.2002, σ. 31).(5) ΕΕ 121 της 29.7.1964, σ. 1977/64· οδηγία όπως τροποποιήθηκε τελευταία από τον κανονισμό (ΕΚ) αριθ. 1226/2002 (ΕΕ L 179 της 9.7.2002, σ. 13).(6) ΕΕ L 109 της 25.4.1997, σ. 1· οδηγία όπως τροποποιήθηκε τελευταία από την οδηγία 98/99/ΕΚ (ΕΕ L 358 της 31.12.1998, σ. 107).(7) ΕΕ L 115 της 25.4.2001, σ. 12· απόφαση όπως τροποποιήθηκε τελευταία από την απόφαση 2002/1004/ΕΚ της Επιτροπής (ΕΕ L 349 της 24.12.2002, σ. 108).(8) ΕΕ L 340 της 11.12.1991, σ. 17· οδηγία όπως τροποποιήθηκε τελευταία από την οδηγία 95/29/ΕΚ (ΕΕ L 148 της 30.6.1995, σ. 52).ΠΑΡΑΡΤΗΜΑ"ΠΑΡΑΡΤΗΜΑ E>PIC FILE= "L_2003169EL.005803.TIF">>PIC FILE= "L_2003169EL.005901.TIF">>PIC FILE= "L_2003169EL.006001.TIF">>PIC FILE= "L_2003169EL.006101.TIF">>PIC FILE= "L_2003169EL.006201.TIF">>PIC FILE= "L_2003169EL.006301.TIF">>PIC FILE= "L_2003169EL.006401.TIF">>PIC FILE= "L_2003169EL.006501.TIF">>PIC FILE= "L_2003169EL.006601.TIF">"